Azken zirriborroa

CAMARA DE

COMPTOS

DE NAVARRA


NAFARROAKO

KONTUEN

GANBERA

Nafarroako toki sektore publikoa, 2021

2023ko abendua



Aurkibidea

[I. Introducción 4](#_Toc151635586)

[II. Objetivos, alcance y limitaciones 5](#_Toc151635587)

[III. Conclusiones y recomendaciones 8](#_Toc151635588)

[III.1 Conclusiones 8](#_Toc151635589)

[III.2 Recomendaciones a la Administración de la Comunidad Foral y al Parlamento de Navarra 12](#_Toc151635590)

[III.3 Recomendaciones a las entidades locales 14](#_Toc151635591)

[IV. Estructura organizativa y normativa del sector público local 16](#_Toc151635592)

[IV.1 Estructura organizativa 16](#_Toc151635593)

[IV.2 Racionalización del sector público local 18](#_Toc151635594)

[IV.3 Normativa aplicable a las entidades locales de Navarra 19](#_Toc151635595)

[V. Memoria-resumen de las actuaciones de fiscalización referidas al ejercicio 2021 21](#_Toc151635596)

[VI. Situación financiera del sector público local 25](#_Toc151635597)

[VI.1 Ingresos 25](#_Toc151635598)

[VI.2 Gastos 28](#_Toc151635599)

[VI.3 Indicadores 31](#_Toc151635600)

[VI.4 Incidencia de la Covid-19 33](#_Toc151635601)

[VI.5 Objetivos de estabilidad presupuestaria y sostenibilidad financiera 35](#_Toc151635602)

[VII. Contratación administrativa 37](#_Toc151635603)

[VIII. Rendición de cuentas y aprobación de presupuestos 39](#_Toc151635604)

[VIII.1 Cumplimiento de la obligación de rendición de cuentas 39](#_Toc151635605)

[VIII.2 Aprobación y remisión del presupuesto 40](#_Toc151635606)

[IX. Control interno y reparos emitidos por los órganos interventores 41](#_Toc151635607)

[IX.1 Cumplimiento de la obligación de remisión de la información solicitada 41](#_Toc151635608)

[IX.2 Control interno 41](#_Toc151635609)

[IX.3 Reparos 42](#_Toc151635610)

[IX.4 Principales anomalías en materia de ingresos 43](#_Toc151635611)

[X. Análisis comparativo 44](#_Toc151635612)

[X.1 Comparativa de ayuntamientos navarros por tramos de población 44](#_Toc151635613)

[X.2 Comparativa entre los ayuntamientos de Navarra, País Vasco y Estado 44](#_Toc151635614)

[ANEXOS 48](#_Toc151635615)

[Anexo I. Normativa aplicable a las entidades locales 49](#_Toc151635616)

[Principales normas aprobadas en 2021 aplicables al sector público local de Navarra 49](#_Toc151635617)

[Principales normas aplicables al sector público local de Navarra en 2021 50](#_Toc151635618)

[Anexo II. Situación financiera del sector público local de Navarra, año 2021 56](#_Toc151635619)

I. Sarrera

Nafarroako toki sektore publikoari buruzko txosten hau egin da, Nafarroako Kontuen Ganberaren abenduaren 20ko 19/1984 Foru Legearekin bat, Nafarroako Toki Administrazioari buruzko uztailaren 2ko 6/1990 Foru Legea betetzeko (aurrerantzean TAFL), haren 350.2 artikuluak ezartzen baitu derrigorrezkoa dela urtero bidaltzea Nafarroako Parlamentuari eta Gobernuari Kontuen Ganberak Nafarroako toki-entitateen esparruan egin dituen fiskalizazioko eta kontroleko jarduketen berri ematen duen laburpen-oroitidazkia.

Txostenarekin batera, gainera, bi eranskin daude, honako hauek biltzen dituztenak: Nafarroako toki-entitateetan aplikatzekoa den araudi nagusia, eta toki sektore publikoaren 2021eko finantza egoerari buruz Nafarroako Gobernuko Toki Administrazioaren eta Despopulazioaren Zuzendaritza Nagusiak (TADZN) egindako txostena.

Toki-entitateek kontu orokorrak Nafarroako Foru Komunitateko Administrazioari (aurrerantzean, NFKA) igortzeko epeak eta informazioaren tratamenduaren konplexutasuna direla eta, 2021eko ekitaldiari buruzko txostena ezin izan da 2023ra arte argitaratu.

Lana 2023ko urrian eta azaroan egin du auditoretzako bi teknikarik eta auditore batek osatutako lantaldeak, Kontuen Ganberaren zerbitzu juridikoekin, informatikoekin eta administratiboekin lankidetzan.

Eskerrak ematen dizkiegu Toki Administrazioaren eta Despopulazioaren Zuzendaritza Nagusiko, Nafarroako Udal eta Kontzejuen Federazioko eta Nafarroako toki-entitateetako langileei lan hau egiteko eman diguten laguntzarengatik.

Txosteneko diru kopuruak biribildu egin dira, zentimorik ez agertzeko. Datuek beti adierazten dute balio zehatz bakoitza biribilduta, eta ez biribildutako datuen batura. Ehunekoak ere balio zehatzen gainean kalkulatuta daude, eta ez biribildutako balioen gainean.

II. Helburuak, norainokoa eta mugak

Lan honen helburuak hauek izan dira:

* Ganbera honek Nafarroako toki-entitateen esparruan 2021eko ekitaldiari buruz egin dituen fiskalizazio jarduketak laburbiltzea.
* Nafarroako toki-entitateen 2021eko finantza egoeraren eta antolamenduaren ikuspegi bat ematea Parlamentuari, administrazio publikoei eta Nafarroako gizarteari.
* Toki-entitateek ekitaldi horretan egindako kontratazioa aztertzea.
* Toki erakundeen kontu-hartzailetzak diru-sarrerei dagokienez jakinarazitako barne kontrola, eragozpenak eta anomaliak aztertzea.
* Adierazpen multzo bat harturik, konparazioa egitea biztanleria-tarte desberdinetako Nafarroako udalen artean, bai eta horien eta EAEko udalen artean eta Estatuko gainerakoen artean ere.
* Toki sektore publikoaren kudeaketa hobetzeko gomendioak egitea.

Lanaren norainokoak toki-entitateen 2021eko ekitaldiko kontu orokorra hartzen du; honako hauek osatzen dute kontu hori:

1. Toki-entitatearen beraren kontua eta haren erakunde autonomoena (aurrerantzean EE AA).

b) Merkataritzako sozietateena, horien kapitala oso-osorik kasuko toki-entitatearena bada.

c) Eranskinak.

Honako hauek ere aztertu ditugu: Nafarroako toki sektore publikoaren 2021eko finantza egoeraz Toki Administrazioaren eta Despopulazioaren Zuzendaritza Nagusiak egindako txostena, eta zuzendaritza nagusi horrek kudeatzen duen Toki-entitateen Erregistroko datuak, bai eta Kontratazio Publikorako Batzordearen mendeko Kontratuen Erregistrotik lortutako informazioa ere. Halaber, kontuan hartu ditugu ekitaldiari dagokionez Ganbera honek eman dituen fiskalizazio txostenak, eta barne kontrolari eta eragozpen-oharrei buruz Ganbera honek informazioa eskatutakoan toki-entitateetako kontu-hartze organoek eman dituzten erantzunak.

Gure lanerako muga bat izan da informazio ekonomiko-finantzariorik eta aurrekontukorik ez edukitzea 2021eko ekitaldiko beren kontu orokorra edo aurrekontuaren likidazioa Toki Administrazioaren eta Despopulazioaren Zuzendaritza Nagusiari 2023ko otsailaren 8an[[1]](#footnote-1) bidali gabe zeuzkaten toki-entitateei buruz; honako hauek dira, hain zuzen:

* 272 udalerrietatik 23: Ameskoabarrena, Arbizu, Arellano, Aribe, Ziritza, Eratsun, Etxarri Aranatz, Ezkaroze, Ezkurra, Imotz, Itzaltzu, Jaurrieta, Txulapain, Ledea, Olazti, Orkoien, Oronoz, Saldias, San Martin Unx, Torralba del Río, Urzainki, Zugarramurdi eta Zuñiga.

Udalerri horiek 13.496 biztanle dituzte guztira; alegia, Nafarroak 2021eko urtarrilaren 1ean zituen biztanleen ehuneko 2,04. Horien artean, Orkoiengo Udala nabarmentzen da, 4.160 biztanle baititu.

* 346 kontzejuetatik 78: Abintzao, Albiasu, Allotz, Altzorritz, Aramendia, Arandigoien, Arbeitza, Arguiñano, Arlegi, Artabia, Asterain, Azantza, Azotz, Azparren, Bakedano, Zenborain, Zizur Txikia, Etxague, Etxabarri, Eraso, Eraul, Erro, Etxaleku, Figarol, Gaintza, Galdio, Garisoain, Gazolatz, Goldaratz, Goñi, Genbe, Gorza, Ibiriku Deierri, Igari, Igoa, Iguzkitza, Inbuluzketa, Intza, Iruñela, Irurre, Iturgoien, Labeaga, Lakar, Larraintzar, Larraia, Larraiotz, Larrion, Latasa (Imotz), Lerate, Lizarragabengoa, Lizaso, Markalain, Mendaza, Muneta, Murugarren, Muskitz, Nuin, Ollogoien, Oloritz, Otsakar, Oskotz, Paternain, Getze Ibargoiti, Getze Galar, Saragueta, Sartze, Soltxaga, Subitza, Dorre, Undio, Untzu, Urdotz, Urritza, Zarikiegi, Zarrantz, Zubielki, Zufia, Zurukuain.

Kontzeju horien biztanleria 9.145 pertsonakoa da. Nafarroako guztizko biztanleriaren ehuneko 1,38 egiten du, eta kontzejuetako biztanleriaren ehuneko 21,83.

* 84 mankomunitate eta elkarteetatik zortzi: Basaburua Imotz Udal Elkartzea, Faltzes eta Miranda Arga Udalerrietako Administrazio Zerbitzuen Elkartea, Berragu Liburutegi Zerbitzuen Mankomunitatea, Malerrekako Zerbitzu Orokorren Mankomunitatea, Erriberri aldeko Oinarrizko Gizarte Zerbitzuen Mankomunitatea, Araxesgoienako Mankomunitatea, Nafarroako Iparraldeko Mankomunitatea Euskararen Kudeaketarako eta Orreagako Kirol Mankomunitatea.

Bestetik, zehaztu beharra dago tokiko sektore publikoaren finantza egoerari buruzko azterketa egiten dela, funtsean, toki-entitateen eta haien erakunde autonomoen aurrekontu-datu bateratuetan oinarrituta. Hala ere, zenbait alderditan honako hauek barne hartzen duten informazioa aurkezten dugu: Iruñerriko Zerbitzuak SA sozietatea (SCPSA), Servicios Técnicos Mancomunados SLU (Sertecma) eta Jurramendiko Mankomunitatearen Zerbitzuak SA (SMSA). Hiru sozietate horiek mankomunitateen mende dauden eta kontuak eman dituzten bost sozietate publikoen gastuen eta diru-sarrera guztien ehuneko 98 inguru dira[[2]](#footnote-2). Zorpetzearen azterketan bai sartu dela udal eta mankomunitateen menpeko sozietate guztien baterakuntza. Fundazio publikoak eta partzuergoak, berriz, ez dira sartu inongo baterakuntzatan.

Informazio faltagatik muga hori eduki arren, uste dugu, datu horiek eskura izanez gero, egindako lanean lortutako ondorioak ez liratekeela nabarmen aldatuko.

III. Ondorioak eta gomendioak

## III.1 Ondorioak

*Toki sektore publikoaren osaera 2021ean*

Toki sektore publikoa 702 toki-entitatek osatzen dute: 272 udal, 346 kontzeju, 62 mankomunitate eta 22 udal batasun edo elkarte. Zerbitzuak emateko, erakunde horiek 121 mendeko erakunde dituzte guztira, eta 17 partzuergo osatzen dituzte.

Aurreko txostenetan bezala, Nafarroako egungo toki plantaren arrazionalizazio ezaren arazoa azpimarratu nahi dugu. Udalerri gehienek biztanle gutxi dituzte, eta horrek eragina du baliabideen horniduran eta administrazio egitura egokia izateko aukeran, bai berezko eskumenak baliatzeko eta legezko hainbat betebehar betetzeko, bai zerbitzu publikoak eraginkortasunez, efizientziaz, ekonomiaz eta kalitatez emateko.

Nafarroako Toki Administrazioaren erreformarako otsailaren 4ko 4/2019 Foru Legeak tokiko maparen erreforma aurreikusi zuen, eskualdeen figura sartuz eta finantzaketa sistema berria ezarriz. Tokiko maparen erreforma ez da garatu. Aldiz, finantzaketa sistema berri bat eratu da, 2022an onartutako hiru foru legek arautua.

*Toki eremuko 2021eko fiskalizazio lanak*

Ganbera honek finantza- eta legezkotasun-fiskalizazioa egin zuen Iruñeko Udalaren 2021eko jarduera ekonomiko-finantzarioari buruz. Finantza auditoretzaren iritzia aldekoa izan zen, baita legezkotasuna betetzearena ere, bi salbuespenekin.

Arguedas, Cadreita, Zizur Zendea, Irurtzun eta Valtierra udaletan 2021eko kontu orokorren fiskalizazio finantzarioak egin genituen, ekitaldi horretan langileen eta kontratazio publikoaren arloetan legezkotasuna bete zen aztertzearekin batera. Fiskalizazio horietan, aldeko iritzia eman zuen Zizur Zendeako Udalak, baita Arguedas, Cadreita eta Valtierrako udalek ere, salbuespen batzuekin. Irurtzungo Udalean ez zuten iritzirik eman.

Bestalde, fiskalizazio operatiboko txosten bat egin zen honako honi buruz: “Nafarroako 8.000 eta 20.000 biztanle arteko udaletan administrazio elektronikoa ezartzea (2020-2021)”.

*Toki sektore publikoaren finantza egoera 2021ean*

Toki-entitateek eta menpeko EEAAek, oro har, 2021ean 894,42 milioiko diru-sarrerak lortu zituzten, ehuneko 47 transferentzien bidez eta ehuneko 45 tributu-sarreren bidez. Gastuak 891,40 milioikoak izan ziren, eta ehuneko 77 funtzionamendu gastuak izan ziren, batez ere langile-gastuak (ehuneko 36) eta ondasun arrunt eta zerbitzuetan egindakoak (ehuneko 33).

Aurreko ekitaldiarekin alderatuta, guztizko diru-sarrerak eta gastuak ehuneko bost eta ehuneko 12 igo ziren, hurrenez hurren; hala, pandemiaren aurreko mailak berreskuratu zituzten.

Guztizko diru-sarrerak handitu egin ziren diru-sarrera arrunten ondorioz, 47,54 milioi hazi baitziren, jarduera ekonomiko eta sozialarekin lotura zuzenena zuten diru-sarreren igoerari esker: tasa eta prezio publikoak ehuneko 16 igo ziren, eta ondareko diru-sarrerak eta zeharkako zergak ehuneko 46 eta 49, hurrenez hurren.

Guztizko gastua handitu egin zen, funtzionamendu gastuak eta kapitaleko gastuak handitu baitziren, 47,30 eta 50,33 milioi, hurrenez hurren. Hala ere, kultura arloarekin lotutako funtzionamendu gastuak, hots, 2020an COVID-19ak gehien eragindako arlokoak, handitu egin ziren 2021ean, nahiz eta 2019koak baino ehuneko 25 txikiagoak izan ziren, jardueretan, ekitaldietan eta jaietan hainbat murrizketa egon zirelako.

Ondorioz, 2021eko tokiko erakundeen aurrezki garbia, funtzionamendu gastuei eta finantza kargari aurre egin ondoren, 112,89 milioikoa izan zen, aurreko urteetako mailak gaindituz.

Toki sektore publikoaren zor bizia, toki-entitateak, haien mendeko erakunde publikoak eta haiek partaidetza osoa duten sozietate publikoak kontuan harturik, ehuneko 12 murriztu zen, eta 121,68 milioikoa zen 2021eko amaieran. Diru-sarrera arrunten ehuneko 15 zen.

Bestalde, gastu orokorretarako diruzaintzako gerakina 335,45 milioikoa zen, aurreko urtearen amaieran baino ehuneko 11 gehiago.

Aurrekontu egonkortasunaren alorrean, arau fiskal indardunak bete ziren, eta pandemia dela eta etendakoak ere bete izanen ziren, nahiz eta “gastu araua” ezin den ebaluatu, ez baitzen erreferentzia baliorik ezarri.

Azken batean, toki sektore publikoaren egoera ekonomiko orokorra onbideratu zen 2021ean. COVID-19ak 2020an jarduera ekonomikoan eta sozialean izan zuen eraginaren ondoren, 2021ean jarduera hori suspertu zen, eta, horri esker, toki-entitateen kontuek pandemiaren aurreko mailak berreskuratu zituzten, Nafarroako Aurrekontu Orokorren kargurako ezohiko laguntza neurrien beharrik gabe. Bestalde, zor biziak beherantz jarraitu zuen, eta gastu orokorretarako diruzaintzako gerakinak gorantz, aurreko urteetako hoberako joerari eutsiz.

*Kontratazio publikoa*

Toki-entitateek eta haien mendeko erakundeek 612 kontratu esleitu zituzten, 179,39 milioiko guztizko zenbatekoarekin, munta txikiko araubidearen bidezko kontratazioak zenbatu gabe. Zenbateko handieneko 37 kontratuak zenbateko osoaren ehuneko 68 dira.

Udalek kontratuen ehuneko 78 eta zenbateko osoaren ehuneko 40 esleitu zituzten. Bestalde, sozietate publikoek kontratuen ehuneko 13 eta zenbateko osoaren ehuneko 55 esleitu zituzten. Hala ere, datu horiek oso baldintzatuta daude; izan ere, sozietate publiko batek 66,19 milioiko obra kontratu bat esleitu zuen.

Gehien erabiltzen den esleipen prozedura irekia da, kontratuen ehuneko 70 eta kontratuen zenbatekoaren ehuneko 93 bideratzen baititu.

2021ean, kontratazio publikoaren jarduera berreskuratu egin da, COVID-19aren pandemiak aurreko ekitaldian izan zuen eraginaren ondoren.

*Kontu-ematea eta aurrekontuak*

Oro har, toki-entitateek beren kontuak onetsi eta Toki Administrazioaren eta Despopulazioaren Zuzendaritza Nagusiari igortzen dizkiote, baina askotan ez dute egiten legezko epeetan, nahiko atzeratuta baizik. Zehazki, toki-entitateen ehuneko 63 eta 45 dira, hurrenez hurren, onesteko eta igortzeko betebehar horiek legezko gehieneko epearen barnean bete dituztenak. Nolanahi ere, txosten honen datan jada toki-entitateen ehuneko 85ak igorri dizkiote 2021eko beren kontuak Toki Administrazioaren eta Despopulazioaren Zuzendaritza Nagusiari.

Aurrekontuari dagokionez, toki-entitateen ehuneko 25ak soilik onetsi dute aurrekontua ekitaldia hasi baino lehen, eta ehuneko hiruk bakarrik igorri diote legezko gehieneko epean Toki Administrazioaren eta Despopulazioaren Zuzendaritza Nagusiari.

*Barne kontrola*

Araudiak ezarritako barne kontroleko hiru modalitateetatik, kontu-hartzailetza soilik gauzatzen da modu orokorrean. Aldiz, horri buruzko informazioa eman duten erakundeen ehuneko 57k eta 42k soilik adierazi dute, hurrenez hurren, finantza kontroleko eta eraginkortasun kontroleko eginkizunak betetzen dituztela.

Horri dagokionez, nabarmendu beharra dago Nafarroan ez dela erregelamenduz garatu barne kontrolaren araubide juridikoa, Estatuan ez bezala, non apirilaren 28ko 424/2017 Errege Dekretua onetsi baitzen, toki sektore publikoko entitateen barne kontrolaren araubide juridikoa arautzen duena.

2021ean, 31 toki-entitatetako organo kontu-hartzaileek 127 kexa formulatu zituzten, eta guztira 2,22 milioiko zenbatekoari eragin zioten. Kexa gehien zituen arloa kontratazio publikoarena zen, 86 kexa jarri baitziren. 2,16 milioiri eragin zieten.

*Konparazio-azterketa*

Biztanleria tarte desberdinetako udalen finantza adierazle nagusiak aztertuz gero, ikus daiteke Iruñean izan ezik udalerria zenbat eta handiagoa izan orduan eta txikiagoak direla diru-sarrera arruntak, funtzionamendu gastuak eta aurrezki gordina biztanle bakoitzeko.

Nafarroako 40.000 biztanletik beherako udalak alderatzen badira EAEkoekin eta Estatukoekin —horiek finantzaketarako sistema desberdinak dituzte—, ikus daiteke Nafarroako udalen per capita diru-sarrerak txikiagoak direla EAEkoak eta Estatukoak baino. Gauza bera gertatzen da funtzionamendu gastuekin. Bestalde, aurrezki garbia biztanleko 151 eurokoa izan zen Nafarroan, 248 eurokoa EAEn eta 125 eurokoa Estatuko gainerako lekuetan.

Konparazio horiek baldintzatuta daude; izan ere, Nafarroako toki-entitateen 2021eko kapitaleko diru-sarrerak bereziki baxuak izan ziren, 2017-2019 aldirako Toki Inbertsioen Plana luzatu zen bigarren urtea zelako eta ez zirelako funts gehigarririk eman. Nolanahi ere, lurraldeen arteko konparazioa orientagarria da; izan ere, azterketa zorrotzagoa egiteko, hainbat faktore gehigarri hartu beharko lirateke kontuan, eta hori txosten honen helburuetatik harago doa.

*Aurrekontu eta kontabilitate araudia*

2021ean, abenduaren 29ko 22/2020 Foru Legea, Nafarroako Toki Ogasunei buruzko 2/1995 Foru Legea aldatzen duena, jarri zen indarrean, eta zenbait aldaketa egin zituen toki-entitateen ekonomia eta aurrekontu kudeaketa malgutzeko, aurrekontu egonkortasunari, finantza iraunkortasunari eta finantza zuhurtasunari buruzko arauak garatzeko eta zerga arloko berrikuntza batzuk ezartzeko.

Nafarroako toki kontabilitatea irailaren 21eko 272/1998 eta 273/1998 foru dekretuek arautzen dute, 1990eko uztailaren 17ko Ministro Aginduaren bidez onetsitako toki administrazioari egokitutako Kontabilitate Publikoko Plan Orokorrean oinarrituta. Araudi hori ez da 2010eko Kontabilitate Publikoko Plan Orokorrera egokitu, eta ez da araurik eman toki-entitateen eta haien mendeko erakundeen kontabilitate egoerak finkatzeko.

Bestalde, nahiz eta Nafarroako Foru Komunitateak, foru araubidearen arabera, eskumen esklusiboa duen toki ogasunen arloan, TAFLek Nafarroako toki-entitateen dirulaguntza jarduerari buruz ezartzen duen araubidea oso murritza da. Jarduera hori, nagusiki, Dirulaguntzei buruzko azaroaren 17ko 38/2003 Lege Orokorrak eta hura garatzeko araudiak arautzen dute. Toki-entitate batzuek banakako ebaluazio araubidea aplikatzen dute dirulaguntzak emateko. Araubide hori ez dago berariaz jasota toki-entitateetan aplikatzekoa den araudian, NFKAk eta haren EEAAek ematen dituzten dirulaguntzen kasuan ez bezala. Dirulaguntzei buruzko azaroaren 9ko 11/2005 Foru Legeak arautzen ditu dirulaguntza horiek.

## III.2 Aholkuak Nafarroako Foru Komunitateko Administrazioarentzat eta Parlamentuarentzat

Adierazitako ondorioak kontuan hartuta, honako aholku hauek egiten dizkiegu Foru Komunitateko Administrazioari (aurrerantzean, NFKA) eta Nafarroako Parlamentuari:

* *Foru legeria aldatzea, Nafarroako toki-entitateek aukera izan dezaten, behar bezala justifikatuta dagoenean eta segurtasun juridiko nahikoarekin, dirulaguntzak emateko prozedura banakako ebaluazioaren araubidean erabiltzeko.*
* *Aldatzea martxoaren 22ko 7/2022 Foru Legeak, toki-entitateek transferentzia arrunten bidez Nafarroako tributuetan parte hartzeko duten funtsa nola banatu ezartzen duenak, kontabilitate informazioa ez igortzeagatik ezarritako atxikipenaren araudia, halako moldez non kontu orokorra ematen ez denean aplikatuko den, nahiz eta aurrekontuaren likidazioa igorri, eta atxiki beharreko ehunekoa ez-betetzearen luzapenaren arabera pixkanaka handituko den.*
* *Legez arautzea, Nafarroako 2022ko Kontu Orokorren txostenean gomendatu dugun bezala, hirugarrenek egindako prestazioak ordaintzeko kasuak, baldintzak eta prozedura, baldin eta, dagokion kontratua amaitu ondoren, prestazioaren jarraipena bermatzeko beste bat formalizatu ez bada eta, interes publikokoa izanik, hura ez etetea beharrezkoa bada.*
* *Munta txikiko kontratuak Nafarroako Kontratazioaren Atarian argitaratzeko eredu normalizatua ezartzea, informazioa modu egituratuan aurkeztu eta gorde dadin, datuen tratamendu automatizatua ahalbidetuko duen formatu batean.*
* *Administrazio elektronikoko zerbitzuen ezarpena sustatzea toki-entitateetan, estrategia orokorra zehaztuz, eta zerbitzu horiek eraginkortasunez eta bete-betean inplementatzeko behar diren giza baliabideak eta baliabide ekonomikoak eta teknologikoak toki-entitateen eskura jartzea, eskalako ekonomien lorpena ahalbidetuz.*

Egokitzat jotzen da aurreko txostenetan proposatutako honako *aholku* hauei eustea:

* *Lehenbailehen onartzea toki-entitateen barne kontrolaren araubide juridikoa erregelamendu bidez garatzea.*
* *Tokiko kontabilitatearen erreformari lehenbailehen ekitea, indarrean dagoen 2010eko Kontabilitate Publikoko Plan Orokorrera egokitzeko, eta toki-entitateen eta haien mendeko erakundeen kontabilitate egoerak finkatzeko arauak ezartzea.*
* *Behar diren lege eta administrazio neurriak onestea erabat burutu dadin Nafarroako Toki Administrazioaren berregituraketa, Nafarroako Toki Administrazioaren Erreformarako otsailaren 4ko 4/2019 Foru Legean ezarritakoa, kudeaketa publiko efiziente eta eraginkorragoa lortzeko.*
* *Tokiko zerbitzuen kostuak kalkulatzeko sistema bat taxutzea eta hura ezar dadin sustatzea, bai eta kudeaketaren adierazleak ere, horrela beteko baita Toki Administrazioaren Arrazionalizazioari eta Iraunkortasunari buruzko Legean eta Nafarroako Toki Administrazioaren Erreformarako Foru Legean xedatutakoa.*
* *Plantilla organikoaren eta langileen zerrendaren ereduak egitea, zeinak argitasunez eta zehaztasunez jasoko baitituzte dokumentu horiek bete behar dituzten baldintzak eta eduki behar duten informazioa; eredu horiek, halaber, aukera emanen dute toki-entitateek informazio betekizunak bete ditzaten.*
* *Informatikako garapen egokiak egitea, toki-entitateetako kontu-hartze organoek errazago bete ahal ditzaten Aurrekontu-egonkortasunari eta Finantza-iraunkortasunari buruzko apirilaren 27ko 2/2012 Lege Organikotik (aurrerantzean AEFILO) eratortzen diren informazio betebeharrak.*
* *Toki-entitateei atxikitako partzuergoen gaineko informazioa sartzea toki-entitateen erregistroan.*

## III.3 Toki-entitateentzako aholkuak:

Aipatutako ondorioak kontuan hartuta, egokitzat jotzen dugu aurreko txostenetan tokiko entitateei proposatutako *aholku* hauei eustea:

* *Kudeaketa ekonomiko-finantzarioan zuhurtasun eta erantzukizun fiskalaren printzipioak betetzen jarraitzea gaur egun ere, aurrekontu-egonkortasunari eta finantza-iraunkortasunari buruzko arauetako batzuk etenda egon arren, eta horiei lotutako aldagaien jarraipena egiten jarraitzea.*
* *Kontratazio administratiboko prozeduretan denbora-plangintza egokia ezartzea, kontratuen gehieneko indarraldia gainditu ez dadin.*
* *Udal ondasun eta eskubideen inbentario balioetsia eta eguneratua ezartzeko prozesua osatzea, eta hura ibilgetuaren kontuekin lotzea.*
* *Lurzoruaren udal ondarearen erregistroa eta inbentarioa sortzea, bai eta hirigintzako hitzarmenen erregistroa ere.*
* *Udalaren barne kontrola egitea, aplikatzekoa den legerian ezarritako hedadurarekin, bere eginkizun hirukoitzaren arabera: kontu-hartzailetza, finantza-kontrola eta eraginkortasunaren kontrola.*
* *Zerbitzu publikoen kostuen metodologia ezartzea, eta erabakiak hartzeko kudeaketa adierazle erabilgarriak zehaztea.*
* *Aurrekontua, aurrekontu-likidazioa eta kontu orokorra onestea ezarritako epeetan, eta haien guztien kontuak ematea 15 eguneko epean, onesten direnetik hasita.*
* *Balorazio-ponentziak epean gaurkotzea.*
* *Hornitzaileei ordaintzeko batez besteko epea argitaratzea, AEFILOn xedatutakoarekin bat.*

Txosten hau egiteko unean, aurreko txostenean jasotako honako aholku hau kontuan hartzen ari gara, partzialki behintzat:

* *Egiturazko lanpostu guztiak plantilla organikoan sartzea, eta gutxitzea, deialdi egokien bitartez, toki-entitateetako langileen behin-behinekotasun maila handia. Hain zuzen ere, arau hauek bete behar dira: 20/2021 Legea, enplegu publikoan behin-behinekotasuna murrizteko premiazko neurriei buruzkoa, eta 19/2022 Foru Legea, uztailaren 1ekoa, zeinaren bidez neurriak hartzen baitira Nafarroako administrazio publikoetan egonkortze prozesuak gauzatzeko, Enplegu publikoan behin-behinekotasuna murrizteko premiazko neurriei buruzko 20/2021 Legearen ondorioz.*

2022an, aipatutako araudia aplikatuz, toki-entitate ugarik lan eskaintza publikoak eta hautaketa prozeduren deialdiak egin zituzten. Gaur egun, Kontuen Ganbera hamaika fiskalizazio lan egiten ari da, eta horien helburuetako bat 10.000 biztanletik gorako udalerrietan enplegu publikoa egonkortzeko prozesu horiek fiskalizatzea da.

Halaber, TADZN foru gaikuntza lortzeko eta idazkaritza eta kontu-hartzailetza lanpostuetara sartzeko hautaketa prozedurak garatzen ari da.

IV. Toki sektore publikoaren antolaketa egitura eta araudia

IV.1 Antolaketa egitura

Toki sektore publikoa Toki Administrazioari buruzko Foru Legean ezarritakoaren arabera antolatuta dago.

Udalak dira lurralde antolamenduaren oinarrizko toki-entitateak. Nafarroan 272 udalerri daude. 2021eko urtarrilaren 1ean, 661.537 biztanle zituzten guztira, eta honako taula honetan agertzen denaren arabera zeuden banatuta:

|  |  |  |  |  |
| --- | --- | --- | --- | --- |
| Biztanleria  tartea | Udalen kopurua | Udalerrien %  guztizkoaren gainean | Biztanleria  2021-1-1 | Biztanleriaren % guztizkoaren gainean |
| <101 | 47 | 17 | 2.834 | 0 |
| 101-500 | 105 | 39 | 25.233 | 4 |
| 501-1.000 | 37 | 14 | 26.816 | 4 |
| 1.001-2.000 | 22 | 8 | 30.874 | 5 |
| 2.001-3.000 | 23 | 8 | 57.492 | 9 |
| 3.001-5.000 | 17 | 6 | 67.047 | 10 |
| 5.001-10.000 | 9 | 3 | 67.017 | 10 |
| 10.001-20.000 | 9 | 3 | 122.579 | 19 |
| 20.001-30.000 | 1 | 0 | 21.556 | 3 |
| 30.001-50.000 | 1 | 0 | 37.008 | 6 |
| 50.000 baino gehiago | 1 | 0 | 203.081 | 31 |
| Guztira | 272 | 100 | 661.537 | 100 |

Nabarmentzekoa da Nafarroako udalen ehuneko 70ek (189 udal) 1.000 biztanle baino gutxiago dutela eta, multzo osoan, biztanleriaren ehuneko zortzi osatzen dutela. Bestalde, Iruñak eta 10.000 biztanle baino gehiago dituzten gainerako 11 udalek biztanleriaren ehuneko 58 hartzen dute.

Udalez gain, honako hauek ere toki-entitateen izaera dute:

* Kontzejuak: udal baten dermioaren barrenean kokaturiko toki-entitateak dira, hark baino populazio eta lurralde esparru txikiagoa dutenak.
* Ohiturazko elkarteak edo batasunak: Errege Bardeako Komunitatea, Aezkoa Ibarreko Komunitatea, Erronkari Ibarreko Mankomunitatea, Zaraitzu Ibarreko Unibertsitatea, Aralarko Elkartea, eta TAFLk indarra hartzean herri ondasunen jabe edo administratzaile diren gainerako korporazio tradizionalak.
* Udalen mankomunitateak: zenbait udalen elkarteak, obrak elkarrekin egin eta haien eskumenekoak diren zerbitzu jakin batzuk emateko.
* TAFLn aurreikusitako moduan udalez gaindiko tokiko lurralde-entitate gisa eratzen diren eskualdeak.
* Nafarroako toki-entitateek eta NFKAk eratzen ahal dituzten plangintza orokorreko mankomunitateak, toki eskumeneko zenbait zerbitzuren prestazioa koordinatzea xede dutenak.
* Apirilaren 4ko 20/2019 Foru Legeak indarra hartu baino lehenago sortutako administrazio zerbitzuen elkarteak. Lege horrek aldatu egiten ditu Nafarroako Toki Administrazioari buruzko uztailaren 2ko 6/1990 Foru Legea eta Nafarroako Toki Administrazioaren Erreformarako otsailaren 4ko 4/2019 Foru Legea (aurrerantzean, NTAEFL).

NTAEFLk udalen batasunen eta administrazio barrutien figurak ezabatu zituen, baina lege horren xedapen iragankor batek dio haiei eutsi behar zaiela harik eta eskualdeak eratu, beren eskumenak eta langileak jaso eta dagozkien zerbitzuak emateko prest egon arte.

Oraindik ez da eratu inongo eskualderik edo plangintza orokorrerako mankomunitaterik.

Honako hau da toki-entitateen kopurua, 2021eko abenduaren 31n, aurreko urteetako toki-entitateen kopuruarekin alderatuta:

|  |  |  |  |  |  |
| --- | --- | --- | --- | --- | --- |
| Toki-entitatea | 2017 | 2018 | 2019 | 2020 | 2021 |
| Udalak (1) | 272 | 272 | 272 | 272 | 272 |
| Kontzejuak | 346 | 346 | 346 | 346 | 346 |
| Mankomunitateak (2) | 62 | 62 | 62 | 62 | 62 |
| Elkarteak (3) | 23 | 22 | 22 | 22 | 22 |
| Guztira | 703 | 702 | 702 | 702 | 702 |

(1) 60 udal konposatuak dira.

(2) Berragu Liburutegi Zerbitzuen Mankomunitatea barne hartzen du. Mankomunitate hori Toki-entitateen Erregistroan alta eman zuen 2021ean, baina gutxienez 2001etik existitzen da; beraz, aurreko urteetako datuak aldatu ditugu.

(3) Ohiturazko elkarteak eta udalerrietako elkarteak.

Ez zen toki-entitateen altarik edo bajarik egon 2021ean.

2017tik 2021era bitarteko aldian honako hau da erakunde autonomoen, toki-entitate bat jabe bakarra duten merkataritza sozietateen, toki fundazio publikoen eta partzuergoen kopurua:

|  |  |  |  |  |  |  |
| --- | --- | --- | --- | --- | --- | --- |
| Entitatea |  | 2017 | 2018 | 2019 | 2020 | 2021 |
| Erakunde autonomoak\* |  | 64 | 61 | 59 | 57 | 56 |
| Merkataritza sozietateak |  | 53 | 57 | 56 | 54 | 57 |
| Fundazio publikoak |  | 8 | 8 | 8 | 8 | 8 |
| Partzuergoak |  | 17 | 17 | 17 | 17 | 17 |
| Guztira |  | 142 | 143 | 140 | 136 | 138 |

(\*) Barne hartzen du Erdialdeko Tokiko Ekintza Taldea. Toki-entitateen Erregistroan alta eman zuen 2021ean, baina 2001etik existitzen da; beraz, aurreko ekitaldietako datuak aldatu ditugu.


Kopuruetan sartu dira erakunde autonomo bat, hamahiru sozietate eta Toki-entitateen Erregistroan txosten honen datan ageri ez diren zortzi fundazio, baina Ganbera honek identifikatu egin ditu bere fiskalizazio lanetan. Detektatu ez diren erregistratu gabeko beste erakunde batzuk ere egon daitezke.

2021ean, Noaingo Udalaren mendeko bi erakunde autonomok baja eman zuten: “Etxe Zaharra” Kulturako Udal Patronatuak eta Kiroletako Udal Patronatuak. “Villa de Funes” Udal Musika Eskolak alta eman zuen, Funesko udalaren mendekoa, baina 2022an baja eman zuen.

Sozietateei dagokienez, Servicio de Atención a Domicilio Pamplona SL sozietateak (Iruñeko Udalaren mendekoa) alta eman zuen Toki-entitateen Erregistroan. Horrez gain, erregistro horretan agertzen ez diren bi sozietate eratu direla jaso da: Sociedad Lodosana para el Deporte y la Salud SL (Lodosako Udalaren mendekoa) eta Sastrako Kirol Zerbitzuak SL (Berako Udalaren mendekoa).

Ez dago fundazio publiko eta partzuergoen altarik ez bajarik.

Aurreko datuekin bat etorriz, hona hemen Nafarroako toki sektore publikoaren egitura 2021eko abenduaren 31n:



IV.2 Toki sektore publikoaren arrazionalizazioa

Ganbera honek behin eta berriz adierazi du Nafarroako egungo udal antolaketan arrazionalizazio falta dagoela. Arazo horrek, bada, bere horretan dirau, Nafarroako udalerrien biztanleria-dimentsio murritzarekin batera. Gai horrek eragina du baliabideen horniduran eta administrazio egitura egokia izateko aukeran, bai berezko eskumenak baliatzeko eta legezko hainbat betebehar betetzeko, bai zerbitzu publikoak eraginkortasunez, efizientziaz, ekonomiaz eta kalitatez emateko.

Horri dagokionez, NTAEFLk tokiko mapa erreformatzea eta finantzaketa sistema berri bat ezartzea ezarri zuen, zegozkion arauak onartuz.

Tokiko maparen erreformari dagokionez, foru lege horrek eskualdeak lurralde-izaerako eta udalaz gaindiko toki-entitate gisa sartzen ditu, eta zerbitzuak emateaz eta jarduerak kudeatzeaz arduratzen direla ezartzen du. Horietako bakoitza prozedura baten bidez sortuko litzateke, eta prozedura horren ekimena udalei edo Nafarroako Gobernuari dagokio. Horretarako, 18 hilabeteko epea ezarri zen, baina 2020ko abuztuan amaitu zen. Txosten hau egin den egunean, ez da eskualderik sortzeko ekimenik hartu.

Toki finantzaketaren arloan, 2022an, martxoaren 22ko 6/2022 Foru Legea onetsi zen, eta horren bidez Nafarroako Toki Ogasunei buruzko 2/1995 Foru Legea aldatu zen. 2022ko legeak finantzaketa sistema berri bat ezarri zuen, eta, horren bidez, Toki Ogasunen Funtsaren zuzkidura zenbateko finko gisa ezarri zen, urtero eguneratzen dena Kontsumoko Prezioen Indizearen arabera.

IV.3 Nafarroako toki-entitateetan aplikatzekoa den araudia.

Txosten honen I. eranskinean, Nafarroako toki sektore publikoan 2021ean aplikatu beharreko arau nagusiak zerrendatu dira, bai eta ekitaldi horretan onetsitako beste batzuk ere, geroago indarrean jarri arren.

Horien artean, honako hauek nabarmentzen ditugu:

* 22/2020 Foru Legea, abenduaren 29koa, Nafarroako Toki Ogasunei buruzko Foru Legea aldatzen duena. 2021etik aurrera aplikatzekoa den foru lege horrek zenbait aldaketa sartu zituen Toki Ogasunei buruzko martxoaren 10eko 2/1995 Foru Legean (aurrerantzean, TOFL), toki-entitateen ekonomia eta aurrekontu kudeaketa arintzeko prozedurak malgutzeko eta aurrekontu egonkortasunari eta finantza jasangarritasunari buruzko alderdiak garatzeko. Udalek zerga batzuen gainean dituzten ahalak ere zabaldu zituen, eta ekonomia jardueren gaineko zergaren salbuespena ezarri zuen, negozio zifra milioi bat baino txikiagoa denean. Azken horren ondorioz, toki-entitateek konpentsazio bat jasotzen dute, zerga bidezko diru-sarrerak murrizteagatik, eta toki ogasunek Nafarroako tributuetan parte hartzeko duten funtsaren bidez bideratzen da.

Foru lege horri dagokionez, Estatuko Administrazio Orokorraren eta Nafarroako Foru Komunitatearen arteko lankidetza batzordeak akordio bat lortu zuen arauaren zenbait alderdi interpretatzeko eta erregelamendu bidez garatzeko (2021eko urriaren 20ko Nafarroako Aldizkari Ofiziala, 243. zk.).

* 20/2021 Foru Legea, abenduaren 29koa, Nafarroako Toki Ogasunei buruzko martxoaren 10eko 2/1995 Foru Legea aldatzen duena. Hiri lurren balio-gehikuntzaren gaineko zergaren foru erregulazioa Konstituzio Auzitegiaren jurisprudentzia berrira egokitzea zuen xede.
* 7/2021 Ebazpena, urtarrilaren 28koa, Toki Administrazioaren eta Despopulazioaren zuzendari nagusiarena, zeinaren bidez onesten baitira Nafarroako toki-entitateek sinatzen dituzten kreditu eragiketek bete beharreko finantza zuhurtasunari buruzko baldintzak, bai eta finantza eragiketek bete beharrekoak ere, baldin eta xedetzat badute finantza aktiboak ematea edo haiek emandako abalak edo bestelako berme publikoak ematea. NFKAk gai horri buruz onetsitako lehen ebazpena da, eta lehen aipatutako 22/2020 Foru Legeak emandako TOFLen 125. artikuluaren idazketa berriaren arabera eman zen.

2021ean oraindik ez zenez onartu toki ogasunek Nafarroako tributuetan duten partaidetzaren araudi berria, honako arau hauen bidez arautzen zen:

* 3/2020 Foru Legea, otsailaren 27koa, toki ogasunek transferentzia arrunten eta beste laguntza batzuen kontzeptuetan Nafarroako tributuetan duten parte-hartzearen funtsaren zenbatekoa eta banaketa ezartzen dituena 2020. urterako; indarraldia 2021era luzatu zen, azken xedapenetako lehenengoan xedatutakoaren arabera.
* 18/2016 Foru Legea, abenduaren 13koa, 2017-2019 aldirako Toki Inbertsioen Plana arautzen duena, urtarrilaren 23ko 2/2020 Foru Legearen bidez aldatua, zeinak haren indarraldia luzatu baitzuen plan berri bat onetsi arte.

Estatu mailan nabarmentzekoa da, duen garrantziagatik, Diputatuen Kongresuaren Erabakia, 2020ko urriaren 20koa, zeinaren bidez aitortzen baita badela ezohiko larrialdi egoera bat, 2020an eta 2021ean arau fiskalak aldi baterako etetea justifikatzen duena. Ondoren, 2022ko eta 2023ko ekitaldietara luzatu zen etete hori, Diputatuen Kongresuaren 2021eko irailaren 13ko eta 2022ko irailaren 22ko erabakien bidez, hurrenez hurren.

Era berean, garrantzitsua da 20/2021 Legea, abenduaren 28koa, enplegu publikoan behin-behinekotasuna murrizteko premiazko neurriei buruzkoa; izan ere, horren ondorioz, uztailaren 1eko 19/2022 Foru Legea onetsi zen, zeinaren bidez neurriak hartzen baitira Enplegu publikoan behin-behinekotasuna murrizteko premiazko neurriei buruzko abenduaren 28ko 20/2021 Legetik eratorritako egonkortze prozesuak gauzatzeko Nafarroako administrazio publikoetan.

V. 2021eko ekitaldiari dagozkion fiskalizazio jarduketen laburpen-oroitidazkia

Toki sektore publikoaren esparruan, Kontuen Ganbera honek 2021eko ekitaldiko finantza fiskalizazioko eta/edo legezkotasuneko txostenak egin ditu honako toki-entitate hauentzat:

|  |  |  |  |  |  |  |  |
| --- | --- | --- | --- | --- | --- | --- | --- |
| Udala | Txostenaren data | Biztanleria 2021/01/01ean | ABG | AEG | Langileak 2021/12/31n | Fiskalizazioaren emaitzak\* | |
| Finantzei b. iritzia | Arauen betetzea\*\* |
| Iruña | 2023/01/12 | 203.081 | 255.110.762 | 241.660.051 | 1.610 | Aldekoa | Salbuespenekin (2) |
| Zizur Zendea | 2023/03/10 | 3.890 | 3.642.927 | 3.264.729 | 12 | Aldekoa | - |
| Valtierra | 2023/03/24 | 2.439 | 4.127.890 | 4.052.347 | 15 | Salbuespenekin (4) | 2 |
| Cadreita | 2023/03/29 | 2.045 | 2.897.146 | 2.989.910 | 11 | Salbuespenekin (4) | 3 |
| Arguedas | 2023/03/31 | 2.310 | 3.206.135 | 3.633.698 | 11 | Salbuespenekin (1) | 1 |
| Irurtzun | 2023/05/30 | 2.296 | 2.278.713 | 2.302.487 | 30 | Ezezkoa | 2 |
| Guztira |  | 216.061 | 271.263.573 | 257.903.222 | 1.689 |  |  |

(\*) Parentesi artean, hala badagokio, salbuespenen kopurua.

(\*\*) Iruñeko Udalean, betetze-auditoretzaren iritzia adierazi da. Gainerako kasuetan, langileen eta kontratazio publikoaren arloan antzemandako ez-betetzeen kopurua.

Iruñeko Udalean, 2021eko kontu orokorraren finantza fiskalizazioa egin zen, ekitaldi horretako jarduera ekonomiko-finantzarioaren legezkotasun fiskalizazioarekin batera. Gainerako kasuetan, 2021eko kontu orokorren fiskalizazio finantzarioak egin ziren, langileen eta kontratazio publikoaren arloetako legezkotasuna betetzea aztertzearekin batera.

Bestalde, 2021eko martxoan, “Melidako Udalaren *Territorio Visón* programa, erabilera anitzeko eraikinaren kontratua eta *Erronka Solidarioa* hitzarmena” txostena egin zen, udal horren osoko bilkurak eskatuta. 2013-2017 aldiko hiru espedienteren legezkotasuna betetzeari buruzko fiskalizazioa izan zen.

Fiskalizazio operatiboaren esparruan, “Nafarroako 8.000 eta 20.000 biztanle arteko udaletan administrazio elektronikoa ezartzea (2020-2021)” txostena egin zen, eta aldi baterako irismenak 2021eko ekitaldia hartu zuen.

Fiskalizazioaren emaitzak txostenetan jaso ziren, eta Nafarroako Parlamentuko Aldizkari Ofizialean eta Nafarroako Kontuen Ganberaren webgunean argitaratuta daude.

Iruñeko Udalean, finantza auditoretzaren iritzia aldekoa izan zen, eta betetze auditoretzarena, berriz, aldekoa, bi salbuespenekin: bata, “Udalaren/EEAAen eta sindikatuen arteko enplegu publikoa eta lan baldintzak hobetzeko akordioa” delakoan oinarritutako kontzeptuen ordainsariak ordaintzeari buruzkoa, lege esparrua gainditzen duten klausulekin; eta, bestea, Haur Eskolak Erakunde Autonomoaren plantilla organikoko lanpostu hutsen kopuruari buruzko auditoretza egokiaren eta nahikoaren ebidentzia lortzea ezinezkoa izateari buruzkoa.

Jarraian, gainerako udaletan 2021ean egin ditugun fiskalizazioen emaitzak laburbiltzen dira:

* Lau udalek ez dute behar bezala eguneratutako, xehatutako eta baloratutako ondasun inbentariorik; hori dela eta, ezin izan dugu egiaztatu egoera-balantzeko ibilgetuaren saldoaren arrazoizkotasuna.
* Bi udalek maileguak ezeztatzeko edo formalizatzeko eragiketa bana kontabilizatu dituzte, sorrarazpen dataren arabera zegokion aurreko ekitaldian.
* Bi udaletan langile publikoen ordainsariek araudiak ezarritako zenbatekoa gainditzen dutela antzeman da. Kasu batean, 32 lanpostuetatik 13tan plantilla organikoan ezarritakoa baino lanpostu osagarri handiagoa ordaintzeagatik, justifikatu gabe, eta, bestean, araudian jaso gabeko kontzeptuengatiko ordainsariak ordaintzeagatik.
* Udal batean ahulezia esanguratsuak hauteman dira barne kontrolean, nagusiki ez delako behar bezalako funtzio bereizketarik izan, enplegatu publiko bakar batengan kontzentratuta egon baita kudeaketa finantzarioaren prozedura ia-ia osoa.
* Udal batean, diruzaintzako gerakina negatiboa izan zen, baina ez ziren nahitaezko legezko neurriak hartu.
* Bi udaletan munta txikiko kontratazio araubide berezia erabiltzeko aukera ematen dutenak baino zenbateko handiagoko prestazioak ordaindu dira, dagokion lizitazio prozedura egin gabe.
* Bi udaletan prestazioen gastuak kontratu egokirik gabe ordaindu dira, kontratuen gehieneko indarraldia bukatuta baitzegoen.
* Udal batean Kontratu Publikoei buruzko apirilaren 13ko 2/2018 Foru Legearen ez-betetze errepikatuak aurkitu dira; hain zuzen, zatikatze debekua ez betetzearen zantzuak, konkurrentzia, publizitate eta kasuko prozedura bidezko esleipen egokiaren printzipioak saihestuta.
* Udal batean ez zuten iritzirik onartu.

Finantza eta legezkotasun gaietan, hauek izan ziren txostenetan jasotako *aholku* nagusiak:

* *Udalaren ondasun eta eskubide guztien inbentario baloratua egitea edo eguneratzea eta onartzea, egoera balantzean ibilgetuaren saldoa arrazoizkoa dela egiaztatu ahal izateko.*
* *Beharrezko barne prozedurak ezartzea, enplegatu publikoen nominak behar bezala ordaintzen direla bermatze aldera.*
* *Kontu orokorra onestea eta Nafarroako Foru Komunitateko Administrazioari igortzea, araudian ezarritako epean.*
* *Plantilla organikoan dagozkion ordainsari guztiak jasotzea eta langileen ordainsariak araudian ezarritako ordainsari kontzeptuetara egokitzea.*
* *Administrazio-kontratazioko espediente berriak izapidetzea aplikatzekoa den legedian ezarritako gehieneko indarraldia gainditu den kontratuen kasuan, eta plangintza egokiak egitea halako egoerak ekiditeko.*
* *Kontratuak* *esleitzea Kontratu Publikoei buruzko apirilaren 13ko 2/2018 Foru Legean ezarritako kasuko prozeduren arabera, gardentasun, publizitate eta lehia askearen printzipioak errespetatzen direla.*
* *Egin beharrekoak diren aurrekontu aldaketak garaiz izapidetzea, kredituen lotura juridikoko poltsak ez gainditzeko.*
* *Hirigintzako Administrazio Hitzarmenen eta Lurzoruaren Udal Ondarearen Erregistroak sortzea, lurraldearen antolamenduari eta hirigintzari buruzko araudiak ezartzen duen bezala.*
* *Nafarroako Kontratazioaren Atarian argitaratzea hala adjudikazio guztiak nola hiru hilez behin egindako munta txikiko kontratuen zerrenda.*

Fiskalizazio operatiboaren eremuan, 8.000 eta 20.000 biztanle arteko udaletan administrazio elektronikoa ezartzeari buruzko txostenaren ondorio nagusiak honako hauek dira:

* NFKAk ez du Nafarroako toki-entitateen administrazio elektronikoaren beharrak, ezarpen maila eta egungo egoera aztertu.
* Administrazio elektronikoko hainbat tresnaren ezarpen maila onargarria dela ikusi da, baina oraindik ez dira ezarri artxibo elektronikoko, artxibo elektroniko bakarreko, ahalduntze erregistroko eta funtzionario publiko gaituen erregistroko zerbitzuak, Administrazio Publikoen Administrazio Prozedura Erkidearen urriaren 1eko 39/2015 Legeak ezartzen duen bezala.
* Udal bakoitzak bere kabuz heldu die administrazio elektronikoaren arloko lege eskakizunei. Baliabide materialak eta langileak xedatzen dira behar bezalako plangintzarik gabe eta lehentasunak ezarri gabe, eta zerbitzuen erabilera mailaren jarraipena ez da egiten.
* Toki-entitateek beharrezkotzat jotzen dute elkarri lagundu eta elkarlanean aritzea, eta teknologiak batera erabiltzea, administrazio elektronikoaren arloko legezko betebeharretan eraginkortasun eta efizientzia handiagoak lortzeko.

Txosten horren gomendio nagusiak honako hauek izan ziren:

* *NFKAk administrazio elektronikoko zerbitzuen ezarpena sustatzea, estrategia orokorra zehaztuz, eta zerbitzu horiek eraginkortasunez eta bete-betean inplementatzeko behar diren giza baliabideak eta baliabide ekonomikoak eta teknologikoak toki-entitateen eskura jartzea, eskalako ekonomien lorpena ahalbidetuz.*
* *Toki-entitateek beren barne antolaketa administrazio elektronikora egokitzea, egiteke dauden ezarpen prozesuak amaitzea eta prozeduren izapidetze telematikoan aurrera egitea fase guztietan.*

VI. Toki sektore publikoaren finantza egoera

COVID-19aren pandemiak 2020an izan zuen eraginaren ondoren, 2021ean nabarmen suspertu zen bizitza ekonomikoa eta soziala, nahiz eta oraindik ere zenbait murrizketa indarrean mantendu. Toki sektore publikoak 2021ean izandako jarduera ekonomiko-finantzarioan islatzen da hori. COVID-19ak 2020ko datuetan izan zuen eragina dela eta, 2019ko datuekin alderaketa batzuk ere egin ditugu.

2021eko toki sektore publikoaren finantza egoerari buruz Toki Administrazioaren eta Despopulazioaren Zuzendaritza Nagusiak egindako txostenak toki-entitateen eta haien EEAAen informazio bateratua dakar. Txosten hori II. eranskinean dago. Txosten horrek, bigarren urtez jarraian, hiru sozietate publikorekin bateratutako datuak biltzen ditu atal batean: Iruñerriko Zerbitzuak SA (SCPSA), Iruñerriko Mankomunitatearen mendekoa, Servicios Técnicos Mancomunados SLU (Sertecma) eta Jurramendiko Mankomunitatearen Zerbitzuak SA (SMSA); azken horiek Jurramendiko Mankomunitatearen mende daude. Ez daukagu 2019ko datu bateraturik hiru sozietate horiei buruz.

VI.1 Diru-sarrerak

Jarraian, toki-entitateen eta haien EEAAen diru-sarreren aurrekontuaren 2021eko betetzeari buruzko laburpena azaltzen da:

(milioiak)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Kapitulua | Behin b.  aurreikuspenak | AEG 2021 | Diru-sarrera guztien gainean (%) | Betearazpena (%) | AEG 2021/20 aldea | 2021/20 aldea (%) | AEG 2021/19 aldea | 2021/19 aldea (%) |
| 1. Zuzeneko zergak | 191,29 | 193,22 | 22 | 101 | -5,03 | -3 | -6,04 | -3 |
| 2. Zeharkako zergak | 24,17 | 33,48 | 4 | 138 | 11,07 | 49 | -0,40 | -1 |
| 3. Tasak, prezio publikoak eta bestelako diru-sarrerak | 161,90 | 178,04 | 20 | 110 | 24,22 | 16 | 9,09 | 5 |
| 4. Transferentzia arruntak | 368,24 | 374,42 | 42 | 102 | 1,47 | 0 | 33,83 | 10 |
| 5. Ondare-sarrerak eta herri-aprobetxamenduak | 53,06 | 50,41 | 6 | 95 | 15,81 | 46 | 1,49 | 3 |
| ***Diru-sarrera arruntak*** | ***798,66*** | ***829,56*** | ***93*** | ***104*** | ***47,54*** | ***6*** | ***37,97*** | ***5*** |
| 6. Inbertsio errealen besterentzea | 20,61 | 13,29 | 1 | 64 | 5,36 | 68 | 2,27 | 21 |
| 7. Kapital-transferentziak | 69,45 | 47,01 | 5 | 68 | -9,59 | -17 | -36,50 | -44 |
| ***Kapitaleko diru-sarrerak*** | ***90,06*** | ***60,30*** | ***7*** | ***67*** | ***-4,22*** | ***-7*** | ***-34,23*** | ***-36*** |
| 8. Finantza-aktiboak | 153,75 | 1,48 | 0 | 1 | 0,09 | 7 | -0,86 | -37 |
| 9. Finantza-pasiboak | 33,63 | 3,08 | 0 | 9 | -4,31 | -58 | 0,14 | 5 |
| ***Diru-sarrera finantzarioak*** | ***187,39*** | ***4,56*** | ***1*** | ***2*** | ***-4,22*** | ***-48*** | ***-0,72*** | ***-14*** |
| Guztira | 1.076,10 | 894,42 | 100 | 83 | 39,10 | 5 | 3,02 | 0 |

(\*) Toki-entitateak eta haien menpeko EEAAk sartu dira, baina ez sozietate publikoak, fundazio publikoak eta partzuergoak.

Diru-sarreren 2021erako behin betiko aurreikuspenek 1.076,10 milioi euro egin zuten, eta ehuneko 83ko betetze maila dute. Diru-sarrera arrunten betetze maila ehuneko 104koa da, eta kapitaleko diru-sarrerena ehuneko 67koa. Bestalde, diru-sarrera finantzarioen betetze maila ehuneko bikoa izan zen.

Aitortutako eskubide garbiek (AEG) 894,42 milioi egin zuten. Horietatik ehuneko 93 diru-sarrera arruntak izan ziren (gehienbat transferentziak eta tributuak), eta kapitaleko diru-sarrerak guztizkoaren ehuneko zazpi izan ziren.

2021eko guztizko diru-sarrerak ehuneko bost igo ziren aurreko ekitaldiarekin alderatuta, eta, beraz, 2019koaren antzeko mailan daude. Diru-sarrera arruntek ehuneko seiko igoera izan dute 2020arekin alderatuta, tasa eta prezio publikoen eta ondare-sarreren eta zeharkako zergen ondoriozko diru-sarrerak igo direlako.

Bestalde, transferentzia arruntak 2020koaren antzeko mailan mantendu ziren, nahiz eta urte horretako kopurua bereziki handia izan pandemiaren ondorioz.

Kapitaleko diru-sarrerek ehuneko zazpi egin dute behera 2020. urtearekin alderatuta, eta ehuneko 36 2019. urtearekin alderatuta. Beherakada handi hori kapital transferentzien bilakaerari zor zaio, ehuneko 44 jaitsi baitira 2019arekin alderatuta (ekitaldi horretan ohiz baino gehiago izan ziren, 2017-2019ko Toki Inbertsioen Planerako hasieran ezarritako indarraldiko azken urtea zelako), bai eta urriaren 10eko 19/2018 Foru Legearen bidez onetsitako Inbertsio Finantzarioki Jasangarriei buruzko Planaren betearazpenari ere.

Guztizko diru-sarreretatik, ehuneko 83 udalei dagokie, ehuneko 15 mankomunitate eta batasunei eta gainerako ehuneko bia kontzejuei. Banaketa hori aurreko ekitaldikoaren antzekoa da.

Toki sektore publikoak 2021ean gorago aipatutako hiru sozietateekin bateratutako guztizko diru-sarrerak honako hauek dira:

(milioiak)

|  |  |  |  |  |  |  |
| --- | --- | --- | --- | --- | --- | --- |
| Kapitulua |  |  | Hiru sozietaterekin bateratuta | | | |
| Sozietateekin bateratu gabe | Finkatze  efektua | Diru-sarrerak  2021 | %, diru-sar. guzt. gainean | Ald. abs. vs. 2020 | 2021eko ald. %  vs 2020 |
| 1. Zuzeneko zergak | 193,22 | 0 | 193,22 | 19,8 | - 5,03 | -3 |
| 2. Zeharkako zergak | 33,48 | 0 | 33,48 | 3,4 | 11,08 | 49 |
| 3. Tasak, prezio publikoak eta bestelako diru-sarrerak | 178,04 | 70,61 | 248,65 | 25,4 | 30,56 | 14 |
| 4. Transferentzia arruntak | 374,42 | 7,69 | 382,11 | 39,1 | 1,65 | 0 |
| 5. Ondarearen bidezko diru-sarrerak eta herri-aprobetxamenduak | 50,41 | 0,07 | 50,48 | 5,2 | 15,87 | 46 |
| ***Diru-sarrera arruntak*** | ***829,56*** | ***78,37*** | ***907,93*** | ***92,9*** | ***54,12*** | ***6*** |
| 6. Inbertsio errealen besterentzea | 13,29 | 0,04 | 13,32 | 1,4 | 5,36 | 67 |
| 7. Kapital-transferentziak | 47,01 | 4,21 | 51,22 | 5,2 | - 9,25 | -15 |
| ***Kapitaleko diru-sarrerak*** | ***60,30*** | ***4,24*** | ***64,54*** | ***6,6*** | ***- 3,90*** | ***-6*** |
| 8. Finantza-aktiboak | 1,48 | 0 | 1,48 | 0,2 | - 2,66 | -64 |
| 9. Finantza-pasiboak | 3,08 | 0 | 3,08 | 0,3 | - 4,31 | -58 |
| ***Diru-sarrera finantzarioak*** | ***4,56*** | ***0*** | ***4,56*** | ***0,5*** | ***- 6,97*** | ***-60*** |
| Guztira | 894,42 | 82,61 | 977,03 | 100 | 43,25 | 5 |

Hiru sozietateen bateratzeak 82,61 milioiko diru-sarrera gehigarriak ematen dizkio tokiko sektore publikoari; diru-sarrera horiek 3. kapituluari dagozkio nagusiki (tasak, prezio publikoak eta bestelako diru-sarrerak, 70,61 milioi), horiek osatzen baitute diru-sarrera iturri nagusia.

Hala, toki sektore publikoaren guztizko diru-sarrerak 977,03 milioi dira 2021ean, aurreko ekitaldian baino ehuneko bost gehiago. Toki sektore publikoaren diru-sarreren ehuneko 44 jasotako transferentzia arruntetatik eta kapital-transferentzietatik dator, eta ehuneko 25, berriz, tasa, prezio publiko eta bestelako diru-sarreretatik.

Toki sektore publikoak —toki-entitateak, haien EEAAk eta haiek partaidetza osoa duten sozietate guztiak barne— jasotako transferentziengatiko diru-sarrerak, funtsean, Nafarroako Aurrekontu Orokorretatik datoz. 2021ean, 371,10 milioiko gastua suposatu zuten transferentzia arruntek eta kapital-transferentziek.

(milioiak)

|  |  |  |  |  |  |  |  |
| --- | --- | --- | --- | --- | --- | --- | --- |
| Naf. Aurr. Orok. kapital-transferentziak  toki-entitateei | 2019 | 2020 | 2021 | Ald. abs. 2021/19 | 2021/19 ald. (%) | Ald. abs. 2021/20 | 2021/20 ald. (%) |
| Arruntak - COVID ez | 303,40 | 321,10 | 340,09 | 36,69 | 12 | 18,99 | 6 |
| Kapitalekoak - COVID ez | 76,72 | 49,28 | 30,26 | -46,45 | -61 | -19,02 | -39 |
| ***Transferentziak, guztira (COVID ez)*** | ***380,12*** | ***370,38*** | ***370,35*** | ***-9,76*** | ***-3*** | ***-0,03*** | ***0*** |
| Arruntak - COVID | 0,00 | 13,13 | 0,75 | 0,75 | - | -12,38 | -94 |
| Kapitalekoak - COVID | 0,00 | 13,50 | 0,00 | 0,00 | - | -13,50 | -100 |
| ***Transferentziak, guztira (COVID)*** | ***0,00*** | ***26,63*** | ***0,75*** | ***0,75*** | ***-*** | ***-25,88*** | ***-97*** |
| Guztira | 380,12 | 397,01 | 371,10 | -9,02 | -2 | -25,91 | -7 |

Toki-entitateei Nafarroako Aurrekontu Orokorren kargura egindako transferentzien guztizkoa ehuneko zazpi murriztu da 2020ko datuekin alderatuta; izan ere, ekitaldi horretan, COVID-19aren pandemiaren ondorioak arintzeko ezohiko transferentziak egin ziren (26,63 milioi euro), eta 2021ean, berriz, laguntza horiek 0,75 milioira murriztu dira.

Hain zuzen ere, 2021eko COVID-19ari lotu gabeko transferentzien guztizko zenbatekoa aurreko ekitaldikoaren antzekoa da, baina osaera aldatu da:

* Transferentzia arruntak ehuneko sei igo dira, batez ere toki ogasunek Nafarroako tributuetan duten parte-hartzearen funtsa 16,3 milioi handitu delako. Horietatik, 12,8 milioi toki-entitateei egindako konpentsazioari dagozkio, milioi bat eta 3,7 milioi euro baino gutxiagoko negozio zifra duten subjektu pasiboentzako ekonomia jardueren gaineko zergaren salbuespenaren ondoriozko bilketa galerarengatik, Iruñerriko Mankomunitateari garraio publikorako egindako ekarpenaren gehikuntzari dagokionez.
* Aldiz, kapital-transferentziak ehuneko 39 jaitsi dira aurreko ekitaldiarekin alderatuta, eta ehuneko 61 2019arekin alderatuta, nagusiki 2021. urtea 2017-2019 aldirako Tokiko Inbertsioen Planaren luzapenaren bigarren urtea izan zelako eta 2019an mota horretako transferentzia asko egin zirelako, urriaren 10eko 19/2018 Foru Legearen bidez onetsitako Inbertsio Finantzarioki Jasangarriei buruzko Planaren ondorioz.

Hurrengo taulan, transferentzia arruntengatik eta COVID-19ari lotu gabeko kapital-transferentziengatik Nafarroako Aurrekontu Nagusien kargura aitortutako betebehar garbien (ABG) sailkapen funtzionala erakusten da:

(milioiak)

|  |  |  |  |  |  |  |  |
| --- | --- | --- | --- | --- | --- | --- | --- |
| COVID-ari lotu gabeko transferentzien  sailkapen funtzionala | 2019 | 2020 | 2021 | Ald. abs. 2021/19 | 2021/19 ald. (%) | Ald. abs. 2021/20 | 2021/20 ald. (%) |
| 94. Transferentziak beste adm. batzuei | 244,98 | 254,14 | 270,55 | 25,57 | 10 | 16,41 | 6 |
| 23. Gizarte zerbitzuak eta sustapena | 23,15 | 26,18 | 27,21 | 4,06 | 18 | 1,03 | 4 |
| 32. Hezkuntza | 27,22 | 29,61 | 24,30 | - 2,92 | -11 | - 5,31 | -18 |
| 44. Garraiorako dirulaguntzak | 10,23 | 11,35 | 15,89 | 5,66 | 55 | 4,54 | 40 |
| 45. Azpiegiturak | 28,81 | 12,55 | 7,85 | - 20,95 | -73 | - 4,70 | -37 |
| 33. Kultura | 9,28 | 6,39 | 6,62 | - 2,66 | -29 | 0,23 | 4 |
| 26. Etxebizitza eskuratzea eta sustatzea | 24,04 | 13,51 | 4,67 | - 19,37 | -81 | - 8,84 | -65 |
| Gainerakoak | 12,41 | 16,64 | 13,27 | 0,86 | 7 | - 3,37 | -20 |
| Guztira | 380,12 | 370,38 | 370,35 | - 9,76 | -3 | - 0,03 | 0 |

Transferentzien ehuneko 73 (270,55 milioi) “Transferentziak beste administrazio batzuei” politikari dagozkio. Horrek barne hartzen ditu toki ogasunek Nafarroako tributuetan parte hartzeko duten funtsaren transferentzia arruntak.

VI.2 Gastuak

Jarraian, toki-entitateen eta haien EEAAen gastuen aurrekontuaren 2021eko betetzeari buruzko laburpena azaltzen da:

(milioiak)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Kapitulua | Beh. bet. kredituak | ABG, 2021 | Gastu guztien gainean (%) | Betearazp. (%) | AEG 2021/20 ald. | 2021/20 ald. (%) | AEG 2021/19 ald. | 2021/19 ald. (%) |
| 1. Langileak | 330,80 | 317,05 | 35,6 | 96 | 6,10 | 2 | 17,68 | 6 |
| 2. Ondasun arruntak eta zerb. | 318,93 | 290,76 | 32,6 | 91 | 34,98 | 14 | 8,04 | 3 |
| 3. Finantza-gastuak | 1,58 | 1,04 | 0,1 | 66 | -0,74 | -42 | -0,59 | -36 |
| 4. Transferentzia arruntak | 92,04 | 82,65 | 9,3 | 90 | 6,22 | 8 | 10,84 | 15 |
| ***Eragiketa arruntak*** | ***743,36*** | ***691,51*** | ***77,6*** | ***93*** | ***46,56*** | ***7*** | ***35,97*** | ***5*** |
| 5. Kontingentzia funtsa | 0,29 | 0,00 | 0,0 | 0 | 0,00 | - | 0,00 | - |
| ***Kontingentzia funtsa*** | ***0,29*** | ***0,00*** | ***0,0*** | ***0*** | ***0,00*** | ***-*** | ***0,00*** | ***-*** |
| 6. Inbertsio errealak | 279,95 | 156,41 | 17,5 | 56 | 40,92 | 35 | -26,26 | -14 |
| 7. Kapital-transferentziak | 24,07 | 17,50 | 2,0 | 73 | 9,41 | 116 | 0,76 | 5 |
| ***Kapital-eragiketak*** | ***304,03*** | ***173,91*** | ***19,5*** | ***57*** | ***50,32*** | ***41*** | ***-25,50*** | ***-13*** |
| 8. Finantza-aktiboak | 0,52 | 0,81 | 0,1 | 155 | -1,28 | -61 | -0,70 | -46 |
| 9. Finantza-pasiboak | 25,34 | 25,17 | 2,8 | 99 | -3,39 | -12 | -3,74 | -13 |
| ***Finantza-eragiketak*** | ***25,87*** | ***25,98*** | ***2,9*** | ***100*** | ***-4,66*** | ***-15*** | ***-4,44*** | ***-15*** |
| Guztira | 1.073,54 | 891,40 | 100 | 83 | 92,22 | 12 | 6,03 | 1 |

(\*) Toki-entitateak eta haien menpeko EEAAk sartu dira, baina ez sozietate publikoak, fundazio publikoak eta partzuergoak.

Behin betiko kredituak 1.073,54 milioi eurokoak izan ziren, eta ehuneko 83ko betetze maila izan zuten. Gastu arrunten betetze maila ehuneko 93ra iritsi zen; kapital eragiketena, berriz, ehuneko 57koa izan zen, eta finantza eragiketena, ehuneko 100ekoa.

2021eko guztizko gastua 891,40 milioi eurokoa izan zen, eta horietatik ehuneko 36 eta ehuneko 33, hurrenez hurren, langile gastuei eta ondasun arrunten eta zerbitzuen gastuari dagozkie. Bestalde, inbertsio errealen kapitulua guztizkoaren ehuneko 18 da.

Guztizko gastu hori ehuneko 12 igo da aurreko ekitaldiarekin alderatuta, hau da, 92 milioi. Hazkunde hori, batez ere, inbertsio errealetan eta ondasun arruntetan eta zerbitzuetan izandako gastu igoerengatik gertatu da, 40,92 eta 34,98 milioi igo baitira, hurrenez hurren.

Inbertsio errealetako gastua ehuneko 35 handitu da 2020. urtearekin alderatuta. Hala eta guztiz ere, zenbatekoa 2019koa baino ehuneko 14 txikiagoa da. Horren arrazoia da 2021. urtea 2017-2019 aldirako Toki Inbertsioen Planaren luzapenaren bigarren urtea izan zela, eta 2019ko zifra oso altua izan zela, plan horretarako eta urriaren 10eko 19/2018 Foru Legearen bidez onetsitako Inbertsio Finantzarioki Jasangarriei buruzko Planaren inbertsioak gauzatzeko hasieran aurreikusitako indarraldiko azken urtea zelako.

Guztizko gastuetatik, ehuneko 84 udalei dagokie, ehuneko 14 mankomunitate eta batasunei eta gainerako ehuneko bia kontzejuei. Banaketa hori aurreko ekitaldikoaren antzekoa da.

Toki sektore publikoaren 2021eko guztizko gastua, gorago aipatutako hiru sozietateekin bateratuta, 988,87 milioikoa da orotara. Hona hemen xehakapena:

(milioiak)

|  |  |  |  |  |  |  |
| --- | --- | --- | --- | --- | --- | --- |
| Kapitulua |  |  | Hiru sozietaterekin bateratuta | | | |
| Sozietateekin bateratu gabe | Finkatze  efektua | Gastuak | Gastu guztien gainean (%) | Ald. abs. vs. 2020 | 2021 vs 2020 ald. (%) |
| 1. Langileak | 317,05 | 33,32 | 350,38 | 35,4 | 7,39 | 2,2 |
| 2. Ondasun arruntak eta zerb. | 290,76 | 35,57 | 326,34 | 33,0 | 37,53 | 13,0 |
| 3. Finantza-gastuak | 1,04 | 0,00 | 1,04 | 0,1 | -0,74 | -41,6 |
| 4. Transferentzia arruntak | 82,65 | 0,06 | 82,72 | 8,4 | 6,64 | 8,7 |
| ***Eragiketa arruntak*** | ***691,51*** | **68,96** | ***760,47*** | ***76,9*** | ***50,83*** | ***7,2*** |
| 5. Kontingentzia funtsa | 0,00 | 0,00 | 0,00 | 0,0 | 0,00 | - |
| ***Kontingentzia funtsa*** | ***0,00*** | **0,00** | ***0,00*** | ***0,0*** | ***0,00*** | ***-*** |
| 6. Inbertsio errealak | 156,41 | 28,51 | 184,92 | 18,7 | 55,68 | 43,1 |
| 7. Kapital-transferentziak | 17,50 | 0,00 | 17,50 | 1,8 | 9,41 | 116,2 |
| ***Kapital-eragiketak*** | ***173,91*** | **28,51** | ***202,42*** | ***20,5*** | ***65,09*** | ***47,4*** |
| 8. Finantza-aktiboak | 0,81 | 0,00 | 0,81 | 0,1 | -1,28 | -61,3 |
| 9. Finantza-pasiboak | 25,17 | 0,00 | 25,17 | 2,5 | -3,39 | -11,9 |
| ***Finantza-eragiketak*** | ***25,98*** | **0,00** | ***25,98*** | ***2,6*** | ***-4,67*** | ***-15,2*** |
| Guztira | 891,40 | 97,47 | 988,87 | 100 | 111,25 | 13 |

Hiru sozietateak bateratzeak 97,47 milioi euroko gastu gehigarria eragiten du toki sektore publikoan; gastu hori ondasun arruntetan eta zerbitzuetan egindako gastuari (35,57 milioi), langile gastuari (33,32 milioi) eta inbertsio errealei (28,51 milioi) dagokie.

Hala, toki sektore publikoaren guztizko gastua 988,87 milioikoa izan zen 2021ean. Gastuaren kapitulu nagusiak langileak eta ondasun arruntetako eta zerbitzuetako gastua dira, guztizkoaren ehuneko 35 eta ehuneko 33, hurrenez hurren. Inbertsioen kapitulua ere esanguratsua da, ehuneko 19 baita.

Guztizko gastua ehuneko 13 igo da aurreko ekitaldiarekin alderatuta, hau da, 111,25 milioi. Hazkunde hori, batez ere, inbertsio errealen (55,68 milioi gehiago) eta ondasun arrunten eta zerbitzuetako gastuaren (37,53 milioi gehiago) ondorio da.

Ondorengo taulan gastuaren sailkapen funtzionala eta aurreko ekitaldiarekiko bilakaera ageri dira:

(milioiak)

|  |  |  |  |  |  |  |
| --- | --- | --- | --- | --- | --- | --- |
| Kapitulua | Sozietateekin bateratu gabe | Finkatze  efektua | Hiru sozietaterekin bateratuta | | | |
| Gastuak  2021 | Gastu guztien gainean (%) | Ald. abs. vs. 2020 | 2021 vs 2020 ald. (%) |
| Ongizate komunitarioa | 110,31 | 78,89 | 189,20 | 19 | 21,09 | 13 |
| Zerbitzu orokorrak | 98,34 | 13,78 | 112,11 | 11 | 5,02 | 5 |
| Hezkuntza | 83,70 | 0,00 | 83,70 | 8 | 12,02 | 17 |
| Etxebizitza eta hirigintza | 80,92 | 0,36 | 81,28 | 8 | 11,02 | 16 |
| Gizarte zerbitzuak eta gizarte sustapena | 80,00 | 0,00 | 80,00 | 8 | 4,19 | 6 |
| Herritarren segurtasuna eta mugikortasuna | 64,05 | 0,00 | 64,05 | 6 | 6,65 | 12 |
| Kirola | 63,29 | 0,00 | 63,29 | 6 | 6,05 | 11 |
| Kultura | 53,50 | 0,00 | 53,50 | 5 | 8,93 | 20 |
| Pentsioak | 53,43 | 0,00 | 53,43 | 5 | -0,02 | 0 |
| Zor publikoa | 39,14 | 0,00 | 39,14 | 4 | 9,89 | 34 |
| Garraio publikoa | 29,39 | -0,51 | 28,89 | 3 | 5,56 | 24 |
| Beste batzuk | 135,35 | 4,95 | 140,29 | 14 | 20,84 | 17 |
| Guztira | 891,40 | 97,47 | 988,87 | 100 | 111,25 | 13 |

Datu bateratuek erakusten dute “Ongizate komunitarioaren” eta “Zerbitzu orokorren” arloko politikek biltzen dituztela gastu handienak, guztizkoaren ehuneko 19 eta 11, hurrenez hurren. Ondoren, “Hezkuntza”, “Etxebizitza eta hirigintza” eta “Gizarte zerbitzuak eta gizarte sustapena” politikak daude; horietako bakoitza guztizko gastuaren ehuneko zortzi da.

“Ongizate komunitarioaren” politikako finkatutako gastuaren ehuneko 45 hondakinen bilketa, kudeaketa eta tratamenduari dagokio, eta ehuneko 23 edateko uraren etxez etxeko hornidurari. Politika horretan sartzen dira, halaber, argiteria publikoko, bide garbiketako eta estolderiako gastuak, besteak beste.

Urte arteko alderaketan, deigarria da “Ongizate komunitarioa” eta “Etxebizitza eta hirigintza” arloetan izandako gastu hazkundeak, batez ere kapital gastuaren bilakaerari dagozkionak, bai eta “Hezkuntzan” izandakoak ere, gastu arruntaren eta kapital gastuaren artean zati ia berdinetan banatuta.

VI.3 Adierazleak

Beheko taulan, toki sektore publikoan gastatutako 100 euroko kopuru bakoitzaren banaketa erakusten dugu, bai eta finantzaketa ere, sozietateen bateratzea kontuan hartu gabe:

|  |  |  |  |  |  |  |  |
| --- | --- | --- | --- | --- | --- | --- | --- |
| Gastuaren izaera | 2019 | 2020 | 2021 | Finantzaketa iturria | 2019 | 2020 | 2021 |
| Langileak | 34 | 39 | 36 | Zerga bidezko diru-sarrerak | 45 | 44 | 45 |
| Ondasun arruntak eta zerbitzuak | 32 | 32 | 33 | Transferentziengatiko diru-sarrerak | 48 | 50 | 47 |
| Transferentziengatiko gastuak | 10 | 11 | 11 | Ondare bidezko diru-sarrerak eta bestelakoak | 6 | 4 | 6 |
| Inbertsio errealak | 21 | 14 | 18 | Inbertsioak besterentzea | 1 | 1 | 1 |
| Finantza-zama | 3 | 4 | 3 | Zorpetzea | - | 1 | 0 |
|  | 100 | 100 | 100 |  | 100 | 100 | 100 |

2021ean, toki-entitateen diru-sarreren bi iturri nagusiak transferentziak eta zerga bidezko diru-sarrerak ziren, baliabideen ehuneko 47 eta 45, hurrenez hurren. Urte arteko alderaketan, pixka bat murriztu da transferentzien ondoriozko diru-sarreren ekarpena; hala, 2021eko diru-sarreraren egitura 2019koarekin bat dator, gutxi gorabehera.

Gastuei dagokienez, langileenak eta ondasun arruntetakoak eta zerbitzuetakoak dira nagusi, ehuneko 36 eta ehuneko 33, hurrenez hurren, eta atzetik inbertsio errealenak datoz, ehuneko 18. Urtetik urterako alderaketan, inbertsio errealen zamak gora egin duela nabarmendu behar da. Langile gastuen zama ehuneko 39tik ehuneko 36ra igaro da, kapitulu horretako gastuaren urte arteko hazkundea guztizko gastuarena baino txikiagoa delako. Hala eta guztiz ere, langile gastuek eta inbertsio errealek guztizko gastuan 2019an baino partaidetza handiagoa eta txikiagoa izaten jarraitzen dute, hurrenez hurren.

Jarraian, toki sektore publikoaren finantza egoeraren adierazle batzuek 2017-2021 aldian zehar izan duten bilakaera ageri da:

(milioiak)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Adierazleak | Toki-entitateak, entitate bakar bat ere bateratu gabe | | | | | | | | 20211 | |
| 2017 | 2018 | 2019 | 2020 | 2021 | 2021/17 aldea (%) | 2021/20 aldea (abs.) | 2021/20 aldea (%) | |  |
| Diru-sarrerak, guztira | 784,48 | 839,48 | 891,40 | 855,31 | 894,42 | 14 | 39,10 | 5 | | 977,03 |
| Gastuak, guztira | 758,13 | 787,98 | 885,37 | 799,18 | 891,40 | 18 | 92,22 | 12 | | 988,87 |
| Zerga bidezko diru-sarrerak | 368,83 | 385,04 | 402,08 | 374,47 | 404,74 | 10 | 30,26 | 8 | | 475,34 |
| Transferentziengatiko diru-sarrerak | 347,39 | 390,26 | 424,10 | 429,54 | 421,43 | 21 | -8,12 | -2 | | 433,32 |
| Funtzionamendu gastuak | 610,52 | 626,02 | 653,91 | 643,17 | 690,47 | 13 | 47,30 | 7 | | 759,43 |
| Kapitaleko gastuak | 98,25 | 125,09 | 199,42 | 123,59 | 173,91 | 77 | 50,33 | 41 | | 202,42 |
| Aurrekontu-emaitza ez-finantzarioa | 62,70 | 81,22 | 31,16 | 78,00 | 24,43 | -61 | -53,56 | -69 | | -54,96 |
| Aurrezki gordina | 112,17 | 126,60 | 137,68 | 138,84 | 139,09 | 24 | 0,25 | 0 | | 148,50 |
| Finantza-zama | 47,59 | 35,00 | 30,54 | 30,33 | 26,21 | -45 | -4,13 | -14 | | 26,21 |
| Aurrezki garbia | 65,58 | 91,60 | 107,14 | 108,51 | 112,89 | 72 | 4,37 | 4 | | 122,30 |
| Fin. zamaren indizea (fin. zamaren % sarr. arr. gabe) | 6,58 | 4,65 | 3,86 | 3,88 | 3,16 | -52 | -0,72 | -19 | | 2,89 |
| Aurrezki gordina/sarr. arr. (%) | 15,52 | 16,82 | 17,39 | 17,75 | 16,77 | 8 | -0,99 | -6 | | 16,36 |
| Zorpetzeko  gaitasuna (%) | 8,94 | 12,17 | 13,53 | 13,88 | 13,61 | 52 | -0,27 | -2 | | 13,47 |
| Zor bizia2 | 234,26 | 207,63 | 179,61 | 137,74 | 121,68 | -48 | -16,06 | -12 | | 121,68 |
| Gastu orokorretarako diruzaintza-gerakina | 238,45 | 250,65 | 275,17 | 301,52 | 335,45 | 41 | 33,93 | 11 | | EE3 |

(1) Hiru sozietateekin bateratutako adierazleak.

(2) Toki sektore publiko osoarena, barnean harturik toki-entitateak, haien EEAAk eta haiek % 100eko partaidetza duten sozietate guztiak.

(3) Datua ez dago eskuragarri.

Aurreko taulako datuak aztertuta, honako hauek azpimarratu behar ditugu:

* 2021ean, diru-sarrerak ehuneko bost igo dira aurreko ekitaldiarekin alderatuta, eta 2019ko mailan kokatu dira gutxi gorabehera. 2017koekin alderatuta, ehuneko 14 igo dira.
* Diru-sarreren igoera, batez ere, “Tasak, prezio publikoak eta bestelako diru-sarrerak”, “Ondareko diru-sarrerak eta herri-lurren aprobetxamendua” eta “Zeharkako zergak” izandako diru-sarreren igoeren ondoriozkoa da.
* 2021eko guztizko gastuak ehuneko 12 igo dira aurreko ekitaldiarekin alderatuta; 2019ko zenbatekoaren ia berdina izan da, eta 2017an baino ehuneko 18 handiagoa.
* Funtzionamendu gastuak ehuneko zazpi hazi dira eta 690,47 milioi izan dira, azken bost urteetako gehieneko zenbatekoa.
* Kapital gastuak ehuneko 41 handitu dira, eta 173,91 milioi izan dira. Kopuru hori azken bost urteetako handiena izan da, 2019an izan ezik, orduan gastu horiek oso handiak izan baitziren, arestian adierazitako arrazoiengatik.
* Finantza kargak beheranzko joerari eutsi dio, 26,21 milioira iritsi arte, hau da, 2020ko eta 2017ko kopuruak baino ehuneko 14 eta 45 gutxiago, hurrenez hurren.
* Aurrekoaren ondorioz, aurrezki garbiak, funtzionamendu gastuei eta finantza kargari aurre egin ondoren, goranzko joerari eutsi dio, eta 112,89 milioi izan da, bost urte lehenagoko zifra baino ehuneko 72 gehiago.
* Nafarroako toki-entitateen zor bizia, 2021aren amaieran, haien erakunde publiko guztiak eta haiek partaidetza osoa duten sozietate publikoak kontuan hartuta, 121,68 milioikoa zen, hau da, 2020koa eta 2017koa baino ehuneko 12 eta 48 txikiagoa, hurrenez hurren. Joera hori, neurri handi batean, AEFILOren eskakizunekin eta toki-entitateen kudeaketaren zuhurtziarekin lotuta dago. 2021ean 25,1 milioiko zorra amortizatu zen, eta 3,1 milioiko zor berria hitzartu. Zor biziaren batez besteko interes tasa ehuneko 1,43koa da, eta batez besteko mugaeguneratze epea, 8,23 urtekoa.
* Gastu orokorretarako diruzaintzako gerakinak, zeina sortutako baliabideen soberakina den eta etorkizuneko ekitaldietako gastuen aurrekontu aldaketak finantzatzeko erabil daitekeen, azken urteotan izandako goranzko joerarekin jarraitzen du. 2021aren amaieran 335,45 milioikoa izan zen, hau da, ehuneko 11ko eta ehuneko 41eko gehikuntza izan zuen 2020aren eta 2017aren aldean, hurrenez hurren.

VI.4 COVID-19aren eragina

COVID-19aren pandemiak aurreko ekitaldian izan zuen inpaktuaren ondoren, oro har 2021. urtea jarduera ekonomikoa eta soziala suspertzeko urtea izan zen; hala ere, jarduera horrek oraindik murrizketa handiak izan zituen, eta Espainiak ez zuen pandemiaren aurreko Barne Produktu Gordina 2022ra arte berreskuratu.

Eskura dauden datuekin ezin da zenbatetsi COVID-19ak toki sektore publikoaren finantza egoeran izandako eragina. Izan ere, pandemiarekin lotutako gastuak eta diru-sarrerak kasu askotan ez zaizkie egotzi aurrekontu-aplikazio berariazkoei edo identifikagarriei. Hala ere, toki-entitateen kontuak aztertuta[[3]](#footnote-3), ondorio hauek atera daitezke:

* Jarduera ekonomiko eta sozialarekin zuzenean lotutako diru-sarrerak, 2020an nabarmen murriztu zirenak, berreskuratu egin ziren, eta diru-sarrera arrunt guztiek pandemiaren aurreko mailak gainditu zituzten.

Toki-entitateen diru-sarrera arruntek 47,54 milioi egin dute gora (ehuneko sei), zerbitzuen prestazioari lotutako tasa eta prezio publikoen bilketak bultzatuta (ehuneko 16 igo da), bai eta ondare bidezko diru-sarrerek eta zeharkako zergek ere (ehuneko 46 eta 49 handitu dira, hurrenez hurren).

Diru-sarrera arrunten gehitze horrek neutralizatu egin du transferentzia arruntengatiko diru-sarreren murrizketa (12,38 milioi), 2020an onartutako COVID-19ari lotutako aparteko laguntzak amaitzearen ondorioz. Hurrengo taulan ikus daiteke hori:

(milioiak)

|  |  |  |
| --- | --- | --- |
| Aurrekontuko partida | ABG  2020ko Naf. Aurr. Or.[[4]](#footnote-4) | ABG  2021eko Naf. Aurr. Or. |
| COVID-19a. Funts berezia (13/2020 FL - udal aurrekontuetan izandako inpaktua) | 10,5 | - |
| COVID-19a. Funts berezia (13/2020 FL - hiri garraioaren defizit gehigarria) | 1,00 | - |
| COVID-19a. Larrialdiko laguntzak (8/2020 FL) | 0,51 | - |
| COVID-19a. Etxerik gabeko pertsonentzako harrera zerbitzua (8/2020 FL eta 591/2020 Erab., azaroaren 12koa, Aurrekontuen, Ondarearen eta Politika Ekonomikoaren zuz. nagusiarena) | 0,15 | - |
| COVID-19a. Oinarrizko gizarte zerbitzuak (233/2020 Foru Agindua) | 0,98 | - |
| COVID-19a. Eskola-kontzentrazioen eta hezkuntzarako erabiltzen diren udal eraikinen funtzionamendurako transferentzia | - | 0,15 |
| COVID-19a. Udalekiko hitzarmenak, 0-3 urte bitarteko haurrak eskolatzeko | - | 0,60 |
| Toki-entitateei egindako “COVID-19” transferentzia arruntak, guztira | 13,13 | 0,75 |

* COVID-19aren pandemiaren ondoriozko funtzionamendu gastuen murrizketa berreskuratu da, baina oraindik ez osorik; horrek erakusten du jarduera oraindik ez zela guztiz berreskuratu.

2020ko gastu arruntaren murrizketa nagusiak “Kultura” politikari eragin zion; hala, funtzionamendu gastuak 22,7 milioi murriztu ziren aurreko ekitaldiarekin alderatuta, jarduerak, ekitaldiak eta jaiak ez egitearen ondorioz. 2021ean, politika horren gastu arruntak gora egin zuen, baina 7,8 milioitan soilik; izan ere, COVID-19ak eragindako murrizketa batzuk mantendu ziren.

Hala ere, funtzionamendu gastuak, guztira, 36,56 milioi (ehuneko sei) gehiago izan dira 2019arekin alderatuta, pandemiarekin loturarik ez zuten bestelako gastuen bilakaeraren ondorioz.

* Kapitaleko diru-sarrerei dagokienez, 2020an, toki-entitateek COVID-19ari lotutako kapital transferentziak jaso zituzten, 13,5 milioi eurokoak, “Tokiko ekonomia bultzatzeko inbertsioetarako kapital transferentzien aparteko funtsen” kontura. Bere izaera dela eta, diru-sarrera hori ez da jaso 2021ean, eta horrek kapitaleko diru-sarrerak murriztea ekarri du. Hala ere, funts horiekin finantzatutako inbertsioak 2021eko irailera arte gauzatu zitezkeen.

**Azken batean**, 2021ean jarduera ekonomikoa eta soziala berreskuratu izanaren ondorioz, toki-entitateek diru-sarrera arruntak handitu dituzte, pandemiaren aurreko maila ehuneko bostean gainditu arte. Funtzionamendu gastuek bilakaera berdintsua izan dute, eta 2019ko maila ehuneko seian gainditu dute. Hala eta guztiz ere, “Kultura” arloko gastu politikaren funtzionamendu gastuak, 2021ean, 2019koak baino ehuneko 25 txikiagoak izan ziren, murrizketa batzuei eutsi zitzaielako. Horren guztiaren ondorioz, toki-entitateek 2021ean izandako aurrezki gordin eta garbiak 2020ko eta 2019ko mailen gainetik egon ziren, Nafarroako Aurrekontu Orokorren kargurako ezohiko laguntza neurrien beharrik gabe.

VI.5 Aurrekontu egonkortasuneko eta finantza iraunkortasuneko helburuak

Toki administrazioaren esparruan, AEFILOk honako arau fiskal hauek ezartzen ditu, nahiz eta horietako batzuk 2021ean etenda egon:

* Aurrekontu egonkortasuna: finantzatzeko ahalmena izatea, kontabilitate nazionaleko terminoetan neurtuta.
* Gastu araua: ondorio hauetarako konputagarria den gastuaren urtetik urterako aldaketak ez du gainditu behar BPGaren epe ertaineko hazkundearen erreferentziako tasa.
* Zor publikoaren jasangarritasuna: toki korporazioen zor biziak, gehiegizko defizitaren prozedurari buruzko protokoloaren arabera kalkulatuta, ez du gainditu behar barne produktu gordinaren ehuneko hiru. Praktikan, toki-entitate bakoitzaren zor biziak ezin du gainditu bere diru-sarrera arrunten ehuneko 110.
* Merkataritza-zorraren jasangarritasuna: hornitzaileei ordaintzeko batez besteko epeak ezin du, orokorrean, 30 eguneko muga gainditu.

Hori horrela, Toki Administrazioaren eta Despopulazioaren Zuzendaritza Nagusiak emandako informazioak ez du Nafarroako “Toki Administrazioa” azpisektorea mugatzen Kontabilitate Nazionaleko irizpideekin (KES-2010); aitzitik, toki-entitateei eta haien EEAAei buruzko datuak eskaintzen dira, oro har, eta, zor publikoari dagokionez, toki-entitateek partaidetza osoa duten sozietateak ere barnean hartzen dira.

COVID-19aren pandemiak ekarritako krisi sanitario, sozial eta ekonomikoa dela-eta, Europako Batzordearen gomendioei jarraituz, 2020ko urrian Diputatuen Kongresuak aparteko larrialdi bat gertatu zela adierazi zuen, Konstituzioaren 135.4 artikuluan eta AEFILOn xedatutakoarekin bat. Hori dela eta, eten egin ziren 2020-2021 aldirako aurrekontu egonkortasunaren, zor publikoaren eta gastu arauaren helburuak, eta etenaldi hori 2022ko eta 2023ko ekitaldietara luzatu da.

Nolanahi ere, erantzukizun fiskala eta zuhurtzia lagun, komeni da etendako arauek aipatzen dituzten aldagaien bilakaerari ere jarraipena egitea. Hori dela eta, honako ondorio hauek atera ditugu:

a) Aurrekontu egonkortasunaren arauari dagokionez, toki sektore publikoak 39,88 milioiko finantzaketa ahalmena du, beheko taulan xehetasunez azaltzen denez:

(milioiak)

|  |  |  |  |  |  |
| --- | --- | --- | --- | --- | --- |
| Finantzaketa gaitasuna/beharra |  |  | 2019 | 2020 | 2021 |
| Aurrekontu-saldo ez-finantzarioa |  |  | 31,16 | 78,00 | 24,43 |
| Doikuntzak:  Diru-bilketa ez-seguruko diru-sarrerak  Beste AAPP batzuengandik jasotako transferentziak |  |  |  |  |  |
|  |  | (6,23) | (11,66) | (4,64)\* |
|  |  | 12,85 | 21,46 | 20,08 |
| Finantzaketa gaitasuna |  |  | 37,78 | 87,80 | 39,88\* |

(\*) TADZNek landa-lanean emandako datua, zuzendaritza nagusi horrek 2023ko apirilean finantza egoerari buruz egindako txostenean jasotakoa zuzentzeko.

b) Gastu arauari dagokionez, 2021eko ekitaldirako gastu araua eten zenez, ez zen epe ertainerako BPGren hazkundearen erreferentzia tasarik ezarri ondorio horietarako. TADZNen txostenak ez du informaziorik ematen gastu konputagarriaren aldaketa tasari buruz.

c) Zor publikoaren jasangarritasunari dagokionez, sektorearen zor bizia 121,68 milioi eurokoa zen 2021eko abenduaren 31n, hau da, diru-sarrera arrunten ehuneko 15.

d) Merkataritza zorraren jasangarritasunaren araua indarrean zegoen 2021ean, baina txostenak ez du hura betetzeari buruzko informaziorik ematen. Hiru hilean behin Ogasun Ministerioak gai horretaz argitaratzen duen informazioan Nafarroako zenbait toki-entitateri buruzko datuak bakarrik azaltzen dira (55-57 entitate bitarte, hiruhilekoaren arabera); alegia, Nafarroako toki-entitateen ehuneko zortzik baino ez dute igortzen informazio hori. Informazioa eman duten toki-entitateak multzoan harturik, ordaintzeko batez besteko epealdia, argi eta garbi, legez ezarritako 30 eguneko gehieneko epea baino laburragoa izan zen urteko lau hiruhilekoetan, eta, zehazki, laugarren hiruhilekoan 14,08 egunekoa izan zen.

VII. Kontratazio administratiboa

Atal honetan, toki-entitateek eta beren menpeko erakundeek 2021. urtean adjudikatutako kontratuak aztertzen dira, Kontratazio Publikorako Batzordeak kudeatutako kontratuen erregistroko informazioaren arabera. Jarraian aurkezten diren datuek ez dituzte barne hartzen munta txikiko kontratuetarako araubide bereziaren bidez egindako kontratazioak; izan ere, Nafarroako Kontratazioaren Atarian horri buruz argitaratutako informazioa hainbat formatutan dago, eta ezin da modu automatizatuan tratatu.

Hurrengo taulan, toki sektore publikoaren 2021eko kontratazio jarduera laburbiltzen da, kontratuen kopurua eta esleitutako zenbatekoa adierazita.

(milakoak)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Obrak | | Zerbitzuak | | Hornidurak | | Zerbitzuak emat. | | Guztizkoa | |
|  | Kop. | Zenbatekoa | Kop. | Zenbatekoa | Kop. | Zenbatekoa | Kop. | Zenbatekoa | Kop. | Zenbatekoa |
| Udalak | 241 | 40.006 | 131 | 15.200 | 97 | 5.681 | 9 | 11.676 | 478 | 72.563 |
| Kontzejuak | 7 | 405 | 2 | 67 | - | - | - | - | 9 | 472 |
| Batasunak | 7 | 1.821 | 2 | 60 | 2 | 303 | - | - | 11 | 2.183 |
| Mankomunitateak | 5 | 792 | 11 | 3.400 | 10 | 1.132 | - | - | 26 | 5.324 |
| EEAA | 0 | - | 1 | 163 | 1 | 36 | - | - | 2 | 199 |
| ***Toki-entitateak, guztira*** | ***260*** | ***43.023*** | ***147*** | ***18.890*** | ***110*** | ***7.152*** | ***9*** | ***11.676*** | ***526*** | ***80.742*** |
| Sozietate publikoak | 20 | 75.915 | 34 | 15.277 | 25 | 6.727 | 1 | 4 | 80 | 97.923 |
| Fundazioak | 0 | - | 1 | 34 | - | - | - | - | 1 | 34 |
| Partzuergoak | 1 | 93 | 4 | 595 | - | - | - | - | 5 | 687 |
| ***Menpeko erakundeak eta partzuergoak, guztira*** | ***21*** | ***76.008*** | ***39*** | ***15.906*** | ***25*** | ***6.727*** | ***1*** | ***4*** | ***86*** | ***98.645*** |
| Toki sektore publikoa, guztira | 281 | 119.031 | 186 | 34.796 | 135 | 13.878 | 10 | 11.680 | 612 | 179.386 |

2021ean toki-entitateek, haien menpeko entitateek eta partzuergoek 612 kontratu adjudikatu zituzten, eta horien zenbatekoa 179,39 milioi izan zen, guztira.

Kontratazio jarduera udaletan eta sozietate publikoetan kontzentratzen da. Udalek kontratuen ehuneko 78 esleitu zituzten; hots, esleitutako zenbateko osoaren ehuneko 40. Kontratu horietatik, erdiak obra kontratuak dira.

Bestalde, sozietate publikoek kontratuen ehuneko 13 esleitu zituzten; horrek toki sektore publikoak esleitutako zenbatekoaren ehuneko 55 suposatzen du. Hala ere, datu hori oso baldintzatuta dago, SCPSA sozietateak “Iruñerriko Ingurumen Zentroa ezartzeko proiektua, obra eta abiaraztea” izeneko obra kontratua esleitu zuelako, 66,19 milioiko zenbatekoarekin.

Beheko taulan kontratazio jarduera bildu da, kontratu kopurua eta esleitutako zenbatekoa adieraziz, kontratu motaren eta adjudikazio prozeduraren arabera.

(milakoak)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Irekia | | Mugatua | | Negoziatua | | Sinplifikatua | | Esp-akord. oinarritua | | Hitz. edo liz. gabe negoziatua | | Ez dago jasota\* | | Guztira | |
| Kop. | Zenb. | Kop. | Zenb. | Kop. | Zenb. | Kop. | Zenb. | Kop. | Zenb. | Kop. | Zenb. | Kop. | Zenb. | Kop. | Zenb. |
| Obrak | 176 | 110.499 | 1 | 38 | 2 | 162 | 79 | 5.958 | 11 | 1.479 | 3 | 141 | 9 | 756 | 281 | 119.031 |
| Zerbitzuak | 139 | 32.818 | - | - | 1 | 60 | 32 | 850 | 1 | 264 | 13 | 805 | - | - | 186 | 34.796 |
| Hornidurak | 106 | 10.943 | - | - | 1 | 150 | 21 | 658 | - | - | 7 | 2.128 | - | - | 135 | 13.878 |
| Zerbitzu-emakidak | 9 | 11.677 | - | - | - | - | 1 | 4 | - | - | - | - | - | - | 10 | 11.680 |
| Guztira | 430 | 165.936 | 1 | 38 | 4 | 372 | 133 | 7.469 | 12 | 1.742 | 23 | 3.074 | 9 | 756 | 612 | 179.386 |

(\*) Kontratuen Erregistroan ez da ageri zein adjudikazio prozedura erabili den.

Obra kontratuak zenbateko osoaren ehuneko 66 dira, baina ehuneko hori asko baldintzatzen du lehen aipatutako 66,19 milioiko kontratuak. Hori kenduta, obra kontratuak esleitutako zenbatekoaren ehuneko 47 eta kontratu kopuruaren ehuneko 46 izango lirateke; zerbitzu kontratuak, berriz, guztizkoaren ehuneko 30 izango lirateke, zenbatekoari eta kontratu kopuruari dagokienez.

Gehien erabiltzen den kontratazio prozedura irekia da, esleipenen ehuneko 70ean eta guztizko zenbatekoaren ehuneko 93an aplikatu baita. Ondoren, prozedura sinplifikatua dago, kontratuen ehuneko 22an eta guztizko zenbatekoaren ehuneko 4an erabiltzen baita. Zifra horiek 2020koen eta 2019koen antzekoak dira.

Kontratazioak kontratu gutxi batzuetan kontzentratzen dira, taula honetan ikus dezakegun bezala:

(milakoak)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Obrak | | Zerbitzuak | | Hornidurak | | Zerbitzuak  ematea | | Guztira | |
| Kop. | Zenb. | Kop. | Zenb. | Kop. | Zenb. | Kop. | Zenb. | Kop. | Zenb. |
| > 600.000 | 15 | 83.515 | 15 | 21.827 | 6 | 5.956 | 1 | 11.446 | 37 | 122.743 |
| > 400.000 eta <=600.000 | 16 | 8.270 | 3 | 1.524 | 2 | 1.038 | - | - | 21 | 10.832 |
| >150.000 eta < =400.000 | 56 | 13.324 | 21 | 4.608 | 7 | 1.467 | 1 | 174 | 85 | 19.572 |
| < 150.000 | 194 | 13.923 | 147 | 6.837 | 120 | 5.418 | 8 | 61 | 469 | 26.239 |
|  | 281 | 119.031 | 186 | 34.796 | 135 | 13.878 | 10 | 11.680 | 612 | 179.386 |

600.000 eurotik gorako esleipena duten kontratuak 37 dira, eta esleipenen ehuneko 68 dira. SCPSA sozietateak esleitutako 66,19 milioiko kontratuaren eragina kenduta ere, kontratu horiek kontratu kopuruaren ehuneko sei eta esleipen bolumenaren ehuneko 50 izango lirateke.

Urte arteko alderaketan, 2021ean kontratazio jarduera suspertu egin zen, pandemiaren ondorioz 2020an izandako murrizketa handiaren ondoren. Kontratazio bolumena, 20 milioitik gorako kontratuak alde batera utzita, ehuneko 26 igo da aurreko urtearekin alderatuta, eta ehuneko zazpi 2019arekin alderatuta. Kontratuen kopuruak ere gora egin du: ehuneko 56 eta ehuneko 21, hurrenez hurren, 2020. eta 2019. urteekiko.

VIII. Kontu-ematea eta aurrekontuen onespena

## VIII.1 Kontuak emateko betebeharra betetzea

TOFLek dioenez, toki-entitateko lehendakariak martxoaren 31 baino lehen onetsi behar du toki-entitatearen eta haren EEAAen aurrekontuaren likidazioa. Toki-entitatearen kontu orokorra, berriz, udalbatzaren osoko bilkurari aurkeztu behar zaio, hurrengo ekitaldiko irailaren 1a baino lehen onetsi ahal dezan. Toki-entitateek bi dokumentu horiek onetsi eta 15 eguneko epean igorri behar dizkiote NFKAri.

Beheko taulan xehetasunez azaltzen ditugu 2021eko ekitaldiko kontu orokorrak onartzeko eta emateko epeak:

(toki-entitateen portzentajea)

|  |  |  |  |  |  |  |
| --- | --- | --- | --- | --- | --- | --- |
| Entitate mota | Epean onetsia | | Epean igorria | | X+1-12-31rako igorria | |
| 2020 | 2021 | 2020 | 2021 | 2020 | 2021 |
| Udalak | 69 | 67 | 57 | 51 | 71 | 80 |
| Kontzejuak | 68 | 60 | 52 | 39 | 66 | 74 |
| Mankomunitateak | 61 | 66 | 54 | 45 | 66 | 77 |
| Batasunak | 64 | 55 | 41 | 45 | 68 | 77 |
| Guztira | 68 | 63 | 53 | 45 | 68 | 76 |

Toki-entitateen ehuneko 63k epean onetsi zituzten 2021eko kontuak, eta ehuneko 45ek legezko gehieneko epearen barruan igorri zizkioten TADZNri.

Txosten honen datara arte, toki-entitateen ehuneko 85ek bidali diote TADZNri 2021eko kontuak. Ehuneko hori ehuneko 90era igotzen da kontu orokorra igorri ez duten baina aurrekontua likidatzeko espedientea igorri duten erakundeak gehitzen baditugu.

Jarraian, txosten hau egin den egunean TADZNri 2020ko eta 2021eko ekitaldietako kontu orokorrik eta aurrekontuaren likidazioaren espedienterik igorri ez dioten toki-entitateak aipatuko ditugu. Kasu bakoitzean, parentesi artean adierazi da aurkeztu duten azken kontu orokorrari edo aurrekontuaren likidazioari dagokion ekitaldia.

* Udalak: Arellano (2019) eta Imotz (2016).
* Kontzejuak: Zizur Txikia (2016), Gazolatz (2016), Larraia (2017), Paternain (2015), Undio (2015) eta Zarikiegi (2015) Zizurren; Etxaleku (2016), Goldaratz (2016), Latasa (2017), Muskitz (2016), Oskotz (2017) eta Zarrantz (2015) Imotzen; Larraiotz (2016) eta Otsakar (2019) Txulapainen; Murugarren (2017) eta Zurukuain (2019) Deierrin; eta Galdio (2019), Intza (2019), Igoa (2019), Inbuluzketa (2018), Lizarragabengoa (2019), Iturgoien (2017) eta Labeaga (2017).
* Mankomunitateak: Erriberri aldeko Oinarrizko Gizarte Zerbitzuen Mankomunitatea (2019), Araxesgoienako Mankomunitatea (2018), Nafarroako Iparraldeko Mankomunitatea Euskararen Kudeaketarako (2018), eta Berragu Liburutegi Zerbitzuen Mankomunitatea eta Orreagako Kirol Mankomunitatea. Azken bi horiek ez diote kontu orokorra edo aurrekontuaren likidazio espedientea bidali TADZNri ezein ekitalditan.
* Elkarteak: Faltzes eta Miranda Arga udalerrien Administrazio Zerbitzuetarako Batasuna (2019).

Oro har, toki-entitateek beren kontuak onetsi eta Toki Administrazioaren eta Despopulazioaren Zuzendaritza Nagusiari igortzen dizkiote, baina askotan ez dute egiten legezko epeetan, nahiko atzeratuta baizik. Horrela, informazioa ez da une egokian iristen eta garrantzia galtzen du. Ildo horretan, kontabilitateko informazioa ez igortzeagatik, gaur egun Toki-entitateek Nafarroako Tributuetan duten Parte-hartzearen Funtsaren banaketa ezartzen duen martxoaren 22ko 7/2022 Foru Legean ezarritako atxikipena aplikatzen ari da. Atxikipenak ordaindu beharreko zenbatekoen ehuneko 10ari eragiten dio, eta kontu orokorra edo aurrekontuaren likidazioa aurkezten ez duten toki-entitateei soilik aplikatzen zaie.

## VIII.2. Aurrekontuaren onespena eta igorpena

TOFLek ezartzen du toki-entitate bakoitzak bere aurrekontu orokor bakarra behin betiko onetsi behar duela hari dagokion ekitaldiaren aurreko urteko abenduaren 31 baino lehen, eta onetsi ondoko 15 egunen barruan igorri behar diola NFKAri.

Hurrengo taulan ageri da 2021eko ekitaldiko aurrekontuak zer epetan onetsi eta TADZNri igorri zaizkion.

(toki-entitateen portzentajea)

|  |  |  |  |  |  |  |
| --- | --- | --- | --- | --- | --- | --- |
| Entitate mota | Epean onetsia | | Epean igorria | | X+1-03-31rako igorria | |
| 2020 | 2021 | 2020 | 2021 | 2020 | 2021 |
| Udalak | 31 | 34 | 6 | 4 | 28 | 38 |
| Kontzejuak | 16 | 16 | 1 | 2 | 13 | 13 |
| Mankomunitateak | 28 | 37 | 0 | 2 | 20 | 21 |
| Batasunak | 23 | 18 | 0 | 0 | 18 | 9 |
| Guztira | 23 | 25 | 3 | 3 | 20 | 23 |

Toki-entitateen ehuneko 25ek bakarrik onartu du bere aurrekontua epe barruan. Gainera, deigarria da informazioa berandu bidaltzen zaiola TADZNri, aurrekontuen eta kontu orokorren likidazioak bidaltzean izandako atzerapenak baino askoz luzeagoak.

Hala ere, txosten honen datara arte, toki-entitateen ehuneko 83k bidali diote TADZNri 2021eko aurrekontuen espedientea.

IX. Barne kontrola eta kontu-hartze organoek egindako eragozpen oharrak

## IX.1 Eskatutako informazioa igortzeko betebeharra betetzea

Atal honetako informazioaren oinarri gisa hartu dira Kontuen Ganbera honek udal, mankomunitate eta batasunetako kontu-hartze organoei 2022ko ekainean bidalitako galde-sorta baten bidez jasotako erantzunak. Bertan informazioa eskatu zen toki-entitateen 2021eko ekitaldiko barne kontrolari buruz. Kontzejuei ez zitzaien bidali formulario hori, ez daukatelako barne kontroleko eginkizunetan aritzeko gaitutako kontu-hartzaile edo idazkaririk.

Galde-sorta 354 toki-entitateri bidali zitzaien, eta 302 erantzun jaso ziren; beraz, betetze maila ehuneko 85ekoa izan zen, aurreko ekitaldian erregistratutako ehuneko 76a baino handiagoa. Erantzun ez zuten entitateen artean, Barañaingo Udala nabarmentzen da biztanleriagatik.

## IX.2 Barne kontrola

Arauetan barne kontroleko hiru modalitate bereizten dira: kontu-hartze funtzioa, finantza kontrola eta eraginkortasunaren kontrola.

Beheko taulan azaltzen dira toki-entitateek kontu-hartze funtzioaren eremuan egindako kontrol batzuk:

(toki-entitateen kop.)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Toki-entitate mota | Erantzunak, guztira | | Ordainketen kontu-hartze formala | | | Ordainketen kontu-hartze  materiala | | Inbertsioak  egiaztatzea | | Dirulaguntzak  egiaztatzea | |
| 2020 | 2021 | | 2020 | 2021 | 2020 | 2021 | 2020 | 2021 | 2020 | 2021 |
| ***Udalak*** | ***208*** | ***240*** | | ***169*** | ***225*** | ***163*** | ***225*** | ***160*** | ***206*** | ***163*** | ***220*** |
| 1.000 biztanle bitarte | 139 | 165 | | 109 | 154 | 109 | 154 | 110 | 148 | 108 | 150 |
| 1.001-5.000 biztanle | 51 | 56 | | 44 | 54 | 41 | 56 | 41 | 49 | 41 | 53 |
| 5.001-10.000 biztanle | 6 | 8 | | 6 | 7 | 6 | 6 | 2 | 4 | 5 | 8 |
| 10.001-20.000 biztanle | 8 | 8 | | 7 | 8 | 5 | 8 | 5 | 4 | 5 | 6 |
| 20.000 bizt. baino gehiago | 4 | 3 | | 3 | 2 | 2 | 1 | 2 | 1 | 4 | 3 |
| ***Mankomunitateak eta batasunak*** | ***61*** | ***62*** | | ***53*** | ***56*** | ***53*** | ***58*** | ***47*** | ***56*** | ***49*** | ***58*** |
| Guztira | 269 | 302 | | 222 | 281 | 216 | 283 | 207 | 262 | 212 | 278 |
| Erantzun guztien gainean (%) |  |  | | 83 | 93 | 80 | 94 | 77 | 87 | 79 | 92 |

TAFL aldatu zuen abenduaren 29ko 22/2020 Foru Legeak toki-entitate guztietara zabaldu zuen osoko bilkurak, lehendakariak proposatuta eta organo kontu-hartzaileak txostena egin ondoren, aurretiazko fiskalizazioaren irismena mugatzeko aukera. Horrek kudeaketa arinagoa izatea ahalbidetzen du. Neurri horrek barne kontrolak ematen dituen bermeak hondatu ez ditzan, dagozkion betebehar edo gastuak erabat fiskalizatu behar dira ondoren, laginketa edo auditoretza tekniken bidez. TAFLen erreforma hori 2021eko urtarrilaren 1ean jarri zen indarrean. Jasotako informazioaren arabera, osoko bilkurak araubide hori hamar toki-entitatetan aplikatzea erabaki du, Iruñeko Udalean ez ezik, lehenago ere aplikatzen baitzuen.

Barne kontrol ekonomiko-finantzarioan TAFLek araututako beste bi modalitateei dagokienez, txostena egin duten 220 kontu-hartze organoetatik ehuneko 57k eta 42k soilik adierazi dute, hurrenez hurren, finantza kontrola eta eraginkortasunaren kontrola egiten dutela. Barne kontroleko bi modalitate horiek egiten ez dituztela adierazi duten toki-entitateen artean, Iruñeko eta Tuterako udalak nabarmentzen dira, biztanle kopuruagatik.

Oro har, kontu-hartze funtzioa bete egiten da eta araudiak eskatutako edukia du. Finantza kontroleko eta eraginkortasunaren kontroleko funtzioak, berriz, gutxiago hedaturik daude. Egoera horren arrazoietako bat izan daiteke Nafarroan funtzio horiek gutxi araututa egotea, arlo hori ez baita erregelamenduz garatu Estatuan bezala, non apirilaren 28ko 424/2017 Errege Dekretua aplikatzen baita, toki sektore publikoko entitateen barne kontrolaren araubide juridikoa arautzen duena.

## IX.3 Eragozpen oharrak

Informazioa eman duten 302 toki-entitatetatik, eragozpen oharrak eman zaizkie 31 udali. Kontu-hartzailetzako organoek 127 eragozpen ohar eman dituzte, 2,22 milioi euroko gastuari eragiten diotenak, taula honetan ikus daitekeenez:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Toki-entitate mota | Entitate kop. | | Eragozpen oharren kop. | | Zenbatekoa (euroak) | | Zenbatekorik ez | |
| 2020 | 2021 | 2020 | 2021 | 2020 | 2021 | 2020 | 2021 |
| ***Udalak*** | 25 | 31 | 184 | 127 | 4.780.885 | 2.215.170 | 14 | 23 |
| 1.000 biztanle bitarte | 7 | 11 | 13 | 22 | 209.611 | 93.434 | 1 | 0 |
| 1.001-5.000 biztanle | 10 | 13 | 112 | 56 | 1.956.214 | 1.134.295 | 5 | 12 |
| 5.001-10.000 biztanle | 3 | 3 | 32 | 27 | 463.413 | 296.124 | 6 | 8 |
| 10.001-20.000 biztanle | 2 | 3 | 6 | 13 | 1.455.652 | 555.856 | 0 | 0 |
| 20.000 bizt. baino gehiago | 3 | 1 | 21 | 9 | 695.994 | 135.461 | 2 | 3 |
| ***Mankomunitateak eta batasunak*** | ***3*** | ***0*** | ***4*** | ***0*** | ***278.580*** | ***0*** | ***2*** | ***0*** |
| Guztira | 28 | 31 | 188 | 127 | 5.059.465 | 2.215.170 | 16 | 23 |

Eragozpen ohar gehienak 1.000 eta 5.000 biztanle arteko udalei egin zaizkie, baina aipatzekoa da tarte horretan guztira 34 eragozpen ohar dituzten hiru udal daudela.

Honako taula hauetan xehakatu dira *eragozpen oharrek* ukitutako kudeaketa arloak eta eragozpen oharren *arrazoiak*:

|  |  |  |  |  |  |  |  |
| --- | --- | --- | --- | --- | --- | --- | --- |
| Kudeaketa arloa | Eragozpen oharren kop. | | Zenbatekoa (euroak) | | | Zenbatekorik gabe | |
| 2020 | 2021 | 2020 | 2021 | 2020 | | 2021 |
| Kontratazioa | 114 | 86 | 4.349.098 | 2.159.814 | 5 | | 5 |
| Langileak | 56 | 17 | 305.658 | 14.226 | 9 | | 4 |
| Dirulaguntzak | 13 | 10 | 388.049 | 29.610 | 1 | | 3 |
| Ez da aipatu | 5 | 14 | 16.661 | 11.520 | 1 | | 11 |
| Guztira | 188 | 127 | 5.059.465 | 2.215.170 | 16 | | 23 |

|  |  |  |  |  |  |  |
| --- | --- | --- | --- | --- | --- | --- |
| Arau-haustea/erag. oh. arrazoia | Eragozpen-oharren kop. | | Zenbatekoa (euroak) | | Zenbatekorik gabe | |
| 2020 | 2021 | 2020 | 2021 | 2020 | 2021 |
| Kreditu nahikorik eza | 29 | 37 | 1.257.933 | 142.687 | 4 | 11 |
| Kreditu ezegokia | 8 | 1 | 162.910 | 47.825 | 0 | 0 |
| Fiskalizaziorik eza | 7 | 4 | 11.983 | 25.524 | 4 | 1 |
| Egiaztagirietan irregulartasunak egotea | 5 | 6 | 73.000 | 29.170 | 0 | 2 |
| Funtsezko betekizun edo izapiderik ez | 122 | 61 | 3.201.997 | 1.892.310 | 5 | 3 |
| Obra, hornidura, erosketa eta zerbitzuen egiaztapen materiala | 2 | 0 | 6.476 | - | 0 | 0 |
| Ordenamendu juridikoaren aurkako beste ekintza batzuk | 9 | 18 | 29.093 | 77.653 | 3 | 6 |
| Gastua onesteko eskumenik gabeko organoa | 6 | 0 | 316.074 | - | 0 | 0 |
| Guztira | 188 | 127 | 5.059.465 | 2.215.170 | 16 | 23 |

Kontratazio publikoaren arloan biltzen dira eragozpen oharren ehuneko 68 eta ukitutako zenbatekoaren ehuneko 98. Bestalde, eragozpen oharren arrazoi ohikoenak dira funtsezko betekizunak edo izapideak falta izatea (ehuneko 48) eta aurrekontu-kreditu nahikorik ez egotea (ehuneko 29).

Hurrengo taulan, azkenik, ukitutako zenbatekoaren arabera sailkatu ditugu 2021eko eragozpen oharrak:

(euroak)

|  |  |  |  |
| --- | --- | --- | --- |
| Diru-zenb. tartea | Erag. oh. kopurua | Zenbatetsi den dirua, guztira | B.b. zenbatekoa |
| 1.000 euro bitarte | 18 | 6.120 | 340 |
| 1.001-5.000 euro | 26 | 62.137 | 2.390 |
| 5.001-10.000 euro | 8 | 46.817 | 5.852 |
| 10.001-20.000 euro | 17 | 239.844 | 14.108 |
| 20.000 eurotik gora | 35 | 1.860.251 | 53.150 |
| Guztira | 104 | 2.215.170 | 21.300 |

## IX.4 Diru-sarreren arloko anomalia nagusiak

Diru-sarreren arloko zazpi anomaliaren berri eman da, guztira 67.974 eurori eragiten dietenak. Zenbateko hori 2020koa baino askoz txikiagoa da. Ekitaldi horretan ere zazpi anomalia jakinarazi ziren, baina 353.631 eurori eragiten zieten guztira.

X. Konparazio azterketa

## X.1 Nafarroako udalen arteko konparazioa biztanleria tarteen arabera

Hurrengo taulan, Nafarroako udalen[[5]](#footnote-5) adierazle multzo bat alderatzen da, biztanleria tarteen arabera.

(euroak)

|  |  |  |  |  |  |
| --- | --- | --- | --- | --- | --- |
|  | 1.000 euro bitarte | 1.001-5.000 euro | 5.001-10.000 euro | 10.001-40.000 euro | 40.000 baino gehiago |
| Udalen kopurua | 170 | 58 | 9 | 11 | 1 |
| Biztanleria osoa | 50.634 | 146.166 | 67.017 | 181.143 | 203.081 |
| Diru-sarrerak, guztira | 1.454 | 1.251 | 1.072 | 950 | 1.195 |
| Diru-sarrera arruntak | 1.265 | 1.140 | 995 | 914 | 1.096 |
| Kapitaleko diru-sarrerak | 189 | 112 | 77 | 36 | 99 |
| Funtzionamendu gastuak | 931 | 899 | 871 | 798 | 952 |
| Kapital-gastua | 470 | 341 | 190 | 148 | 307 |
| Finantza-zama (biztanleko) | 49 | 43 | 34 | 18 | 50 |
| Aurrezki gordina (biztanleko) | 334 | 241 | 124 | 116 | 144 |
| Aurrezki garbia (biztanleko) | 285 | 198 | 89 | 98 | 93 |
| Finantza-zamaren adierazlea (3. eta 9. kap. sarr. arr. gabe) | 4 | 4 | 3 | 2 | 5 |
| Aurrez. gord. % diru-sarr. arr. gabe (d.s. arr. - funtz. gast. / d.s. arr.) | % 26 | % 21 | % 12 | % 13 | % 13 |
| Transferentzia arruntak (biztanleko) | 518 | 489 | 430 | 411 | 545 |
| Transferentzia arruntez finantzatutako gastu arrunten ehunekoa | % 56 | % 54 | % 49 | % 52 | % 57 |

Iruñean izan ezik, bera baita 40.000 biztanletik gorako udalerri bakarra, udalerria zenbat eta handiagoa izan orduan eta txikiagoak dira guztizko diru-sarrerak, diru-sarrera arruntak eta kapitalekoak, bai eta funtzionamendu eta kapitaleko gastuak eta biztanleko aurrezki gordina ere.

## X.2 Nafarroako udalen, EAEkoen eta Estatukoen arteko konparazioa

Atal honetan, adierazle ekonomiko-finantzarioen multzo bat erabiliz, Nafarroako udalak alderatu ditugu Euskal Autonomia Erkidegokoekin eta Estatuko gainerakoekin, zeinek finantzaketa sistema desberdinak baitituzte. Horretarako oinarritzat hartzen da toki sektore publikoaren 2021eko finantza egoerari buruz Toki Administrazioaren eta Despopulazioaren Zuzendaritza Nagusiak egindako txosteneko informazioa.

Nafarroako udalerriak txikiak direnez, konparazioa homogeneoagoa izan dadin, 40.000 biztanle baino gutxiago dituzten eta probintziako hiriburu ez diren udalak bakarrik hartu dira (Nafarroan denak, Iruña izan ezik). Hurrengo taulan, konparazioan sartutako udalerrien datuak ageri dira:

|  |  |  |  |  |
| --- | --- | --- | --- | --- |
| Adierazlea | Nafarroa | EAE\* | Estatuko gainerakoak\* | Guztira |
| Udalerrien kopurua  < 40.000 biztanle | 248 | 160 | 6.398 | 6.806 |
| Erreferentziako biztanle kopuru osoa | 444.960 | 740.192 | 18.263.837 | 19.448.989 |
| B.b. biztanle kop. | 1.794 | 4.626 | 2.855 | 2.858 |

(\*) TADZNren txostena egin zenean Ogasun Ministerioaren webgunean informazioa argitaratuta zeukaten udalak. Euskal Autonomia Erkidegoan ez da Arabako udalik hartu.

Ikus daitekeenez, azterketa 40.000 biztanletik beherako udaletara mugatuta ere, Nafarroako udalen batez besteko biztanle kopurua nabarmen txikiagoa da Estatuko gainerakoena baino, eta are txikiagoa EAEko batez bestekoarekin alderatuta.

Hona hemen zenbait adierazle, hiru eremuetarako:

(euroak biztanleko, ehunekoak izan ezik)

|  |  |  |  |  |  |
| --- | --- | --- | --- | --- | --- |
| Adierazlea | Nafarroa | EAE | Estatuko gainerakoak | Aldea Nafarroa vs. EAE | Aldea Naf. vs. Estatuko gainer. |
| Diru-sarrerak, guztira | 1.125 | 1.552 | 1.220 | -427 | -95 |
| Diru-sarrera arruntak | 1.040 | 1.443 | 1.064 | -403 | -23 |
| Kapitaleko diru-sarrerak | 77 | 76 | 102 | 1 | -25 |
| Funtzionamendu gastuak | 857 | 1.158 | 885 | -301 | -27 |
| Kapitaleko gastuak | 222 | 202 | 183 | 20 | 39 |
| Finantza-zama | 32 | 36 | 54 | -4 | -21 |
| Aurrezki gordina | 183 | 285 | 179 | -102 | 4 |
| Aurrezki garbia | 151 | 248 | 125 | -98 | 25 |
| Zor bizia | 142 | 107 | 251 | 35 | -109 |
| Zorpetze maila (zor biz. %/d.s. arr.) | 14 | 7 | 24 | 7 | -10 |
| Finantza-zamaren adierazlea (3. eta 9. kap. % sarr. arr. gabe) | 3 | 3 | 5 | 1 | -2 |
| Aurr. gor./d.s. arruntak (%) | 18 | 20 | 17 | -2 | 1 |
| Jasotako transferentziak | 513 | 885 | 507 | -372 | 5 |

EAEko udalen diru-sarrerak biztanleko (1.552 euro) Nafarroako eta Estatuko udaletakoak baino nabarmen handiagoak dira (1.125 eta 1.220 euro, hurrenez hurren). Horri dagokionez, adierazi behar da Nafarroaren kasuan, arestian aipatu bezala, 2021eko kapitaleko diru-sarrerak bereziki txikiak izan direla.

Konparazio horri begira nabarmendu beharreko beste alderdi batzuk honako hauek dira:

* Nafarroan biztanleko diru-sarrera arruntak EAEkoak baino askoz txikiagoak dira, eta Estatuko gainerakoen parekoak.
* Nafarroan funtzionamendu gastuak 857 eurokoak izan ziren biztanleko. Zenbateko hori Estatuko gainerakoan izandakoa (885 euro) baino txikixeagoa da, eta EAEkoa (1.158 euro) baino askoz txikiagoa.
* Nafarroako udalen aurrezki garbia 151 eurokoa izan zen biztanleko. Zenbateko hori Estatuko gainerakoan izandakoa baino handixeagoa da (125 euro) eta EAEkoa baino askoz txikiagoa (248 euro).
* Nafarroako udalen zorpetze maila (ehuneko 14) EAEko udalena baino handiagoa da (ehuneko zazpi), baina Estatuko gainerako udalen zorpetze maila baino askoz txikiagoa (ehuneko 24).

Hurrengo taulak toki-entitateen biztanleko diru-sarrerak erakusten ditu, diru-sarrera arrunten osaera zehaztuta:

(euroak biztanleko)

|  |  |  |  |  |  |  |
| --- | --- | --- | --- | --- | --- | --- |
|  | Nafarroa | | EAE | | Estatuko gainerakoak | |
| Diru-sarrerak | Per  capita | Guztizkoaren  %\* | Per  cápita | Guztizkoaren  %\* | Per  cápita | Guztizkoaren  %\* |
| Zuzeneko zergak | 312 | 28 | 326 | 21 | 426 | 35 |
| Zeharkako zergak | 45 | 4 | 44 | 3 | 30 | 3 |
| Tasak, prezio publikoak  eta bestelako diru-sarrerak | 173 | 15 | 226 | 15 | 179 | 15 |
| Transferentzia arruntak | 451 | 40 | 830 | 54 | 410 | 34 |
| Ondare bidezko diru-sarrerak  eta aprobetxamendu komunalak | 59 | 5 | 17 | 1 | 20 | 2 |
| ***Eragiketa arruntak*** | ***1.040*** | ***93*** | ***1.443*** | ***93*** | ***1.064*** | ***87*** |
| ***Kapital-eragiketak*** | ***77*** | ***7*** | ***76*** | ***5*** | ***102*** | ***8*** |
| ***Finantza-eragiketak*** | ***7*** | ***1*** | ***33*** | ***2*** | ***54*** | ***5*** |
| Guztira | 1.125 | 100 | 1.552 | 100 | 1.220 | 100 |

Nafarroan biztanleko diru-sarrera arruntak 1.040 eurokoak dira, EAEn baino 403 euro gutxiago. Alde nagusia transferentzia arrunten bidezko diru-sarreretan dago: Nafarroan 379 euro gutxiago dira biztanleko Euskal Autonomia Erkidegoan baino. Tasa, prezio publiko eta beste diru-sarrera batzuetan ere alde adierazgarria dago biztanleko, Nafarroan EAEn baino 53 euro gutxiago baitira.

Nafarroako udalen eta EAEko udalen artean alde handiak daude transferentzia arruntengatiko diru-sarreretan. Horren arrazoia da Nafarroan horien zati handi batek izaera finalista duela eta inbertsioak egiteko direla, batez ere Toki Inbertsioen Planaren bitartez, eta, beraz, kapital transferentzia gisa kontabilizatzen dira. EAEn, transferentzien funtsezko zenbatekoa ez da finalista, eta, beraz, transferentzia arruntatzat hartzen dira.

Estatuko gainerako udalekin alderatuta, nafarrek oso antzeko diru-sarrera arruntak dituzte guztizko zenbatekoari dagokionez, baina osaera desberdinekoak. Estatuko gainerakoan, biztanleko zuzeneko zergak 426 eurokoak dira, hau da, diru-sarrera arrunten ehuneko 40. Nafarroan, berriz, 114 euro gutxiago dira, diru-sarrera arrunten ehuneko 30. Alde hori ia erabat neutralizatu egiten da, Nafarroako udalek diru-sarrera handiagoak baitituzte transferentzia arrunten, ondareko diru-sarreren eta zeharkako zergen ondorioz.

Nolanahi ere, udalen arteko konparazio horrek balio orientagarria baino ez du. Azterketa zorrotzagoa eta adierazgarriagoa egiteko, faktore gehigarriak hartu beharko lirateke kontuan, besteak beste, udalerrien tamainak, udal egituran dauden aldeak, zerbitzu publikoak emateko modua (adibidez, mankomunitateek betetzen dituzten funtzioak) eta finantzaketa sistemen diseinua. Faktore horiek txosten honen helburuetatik harago doaz.

José Javier García Logroño auditorea arduratu da lan honetaz, eta hark proposatuta eman da txosten hau, araudi indardunak ezarritako tramiteak bete ondoren.

*(Ignacio Cabeza del Salvador Nafarroako Kontuen Ganberako lehendakariak digitalki sinatua, alboan ageri den egunean)*

ERANSKINAK

I. eranskina. Toki-entitateetan aplikatzekoa den araudia

## 2021ean onetsi eta Nafarroako toki sektore publikoan aplikatzekoak diren arau nagusiak

Txosten honen IV.3 puntuan aipatutakoez gain, 2021ean Nafarroako toki sektore publikoan aplikatzekoak diren arau garrantzitsu hauek onetsi dira:

* 7/2021 Legea, maiatzaren 20koa, Klima Aldaketari eta Trantsizio Energetikoari buruzkoa.
* 20/2021 Legea, abenduaren 28koa, enplegu publikoan aldi baterako lana murrizteko presako neurriei buruzkoa.
* 203/2021 Errege Dekretua, martxoaren 30ekoa, sektore publikoak bitarteko elektronikoen bidez jarduteko eta funtzionatzeko Erregelamendua onesten duena.
* Diputatuen Kongresuaren Erabakia, 2021eko irailaren 13koa, zeinaren bidez aitortzen baita badela ezohiko larrialdi egoera bat, Konstituzioaren 135.4 artikuluan eta Aurrekontu Egonkortasunari eta Finantza Iraunkortasunari buruzko apirilaren 27ko 2/2012 Lege Organikoaren 11.3 artikuluan ezarritako ondorioetarako[[6]](#footnote-6).
* 17/2021 Foru Legea, urriaren 21ekoa, zeinaren bitartez aldatzen baita 2/2018 Foru Legea, apirilaren 13koa, Kontratu Publikoei buruzkoa.
* 18/2021 Foru Legea, abenduaren 29koa, 2022rako Nafarroako Aurrekontu Orokorrei buruzkoa.
* 19/2021 Foru Legea, abenduaren 29koa, zenbait zerga aldatu eta beste tributu-neurri batzuk hartzeari buruzkoa.
* 20/2021 Foru Legea, abenduaren 29koa, Nafarroako Toki Ogasunei buruzko martxoaren 10eko 2/1995 Foru Legea aldatzen duena.
* 106/2021 Foru Dekretua, abenduaren 1ekoa, Kontratu Publikoei buruzko apirilaren 13ko 2/2018 Foru Legearen Europako atalaseak eguneratzen dituena.

## 2021ean Nafarroako toki sektore publikoan aplikatzekoak diren arau nagusiak

Jarraian, Nafarroako toki sektore publikoan 2021ean aplikatzekoak diren arau nagusiak zerrendatu ditugu, aurreko atalean aipatutakoez gain.

**a) Toki administrazioa eta araubidea**

* Espainiako Konstituzioa.
* 13/1982 Lege Organikoa, abuztuaren 10ekoa, Nafarroako foru eraentza berrezarri eta hobetzeari buruzkoa.
* 7/1985 Legea, apirilaren 2koa, toki araubidearen oinarriak arautzen dituena.
* 19/2013 Legea, abenduaren 9koa, gardentasunari, informazio publikoa eskuratzeari eta gobernu onari buruzkoa.
* 39/2015 Legea, urriaren 1ekoa, administrazio publikoen administrazio prozedura erkideari buruzkoa.
* 40/2015 Legea, urriaren 1ekoa, sektore publikoaren araubide juridikoari buruzkoa.
* 6/2019 Errege Lege Dekretua, martxoaren 1ekoa, premiazko neurriak ezartzen dituena emakumeen eta gizonen arteko tratu eta aukera berdintasuna bermatzeko enplegu eta lanaren arloan.
* 14/2019 Errege Lege Dekretua, urriaren 31koa, zeinaz presako neurriak hartzen baitira segurtasun publikoko arrazoiengatik administrazio digitalaren, sektore publikoko kontratazioaren eta telekomunikazioen arloan.
* 6/1990 Foru Legea, uztailaren 2koa, Nafarroako Toki Administrazioari buruzkoa.
* 5/2018 Foru Legea, maiatzaren 17koa, Gardentasunari, informazio publikoa eskuratzeari eta gobernu onari buruzkoa.
* 7/2018 Foru Legea, maiatzaren 17koa, Nafarroako Foru Komunitateko jardunbide egokien aldeko eta ustelkeriaren kontrako Bulegoa sortzekoa.
* 12/2018 Foru Legea, ekainaren 14koa, Irisgarritasun Unibertsalari buruzkoa.
* 4/2019 Foru Legea, otsailaren 4koa, Nafarroako Toki Administrazioaren erreformarakoa.
* 12/2019 Foru Legea, martxoaren 22koa, Nafarroako parte-hartze demokratikoari buruzkoa.
* 17/2019 Foru Legea, apirilaren 4koa, emakumeen eta gizonen arteko berdintasunari buruzkoa.
* 84/2017 Foru Agindua, otsailaren 16koa, Landa Garapeneko, Ingurumeneko eta Toki Administrazioko kontseilariak emana, 2017-2019 aldirako Toki Inbertsioen Plana arautzen duen abenduaren 13ko 18/2016 Foru Legearen 20. artikuluan aurreikusitako klausula soziala aplikatzeko modua arautzen duena.

**b) Araubide ekonomikoa, aurrekontukoa eta kontabilitatekoa**

* Kontabilitate Publikoko Plan Orokorra, Toki Administrazioari egokitua, Ekonomia eta Ogasun Ministerioaren 1990eko uztailaren 17ko Ministro Aginduaren bidez onartua, irailaren 21eko 272/1998 Foru Dekretuaren bidez onetsitako Kontabilitatearen Instrukzio Orokorraren 425. arauan xedatutakoaren arabera aplikatzekoa.
* 2/1995 Foru Legea, martxoaren 10ekoa, Nafarroako toki ogasunei buruzkoa.
* 7/1996 Foru Legea, maiatzaren 28koa, jarduera ekonomikoen gaineko zergaren tarifei eta jarraibideei buruzkoa.
* 12/2006 Foru Legea, azaroaren 21ekoa, Nafarroako Lurralde Aberastasunaren Erregistroari eta katastroei buruzkoa.
* 18/2016 Foru Legea, abenduaren 13koa, 2017-2019 aldirako Toki Inbertsioen Plana arautzen duena, zeina urtarrilaren 23ko 2/2020 Foru Legearen bidez aldatu eta luzatu baitzen.
* 3/2020 Foru Legea, otsailaren 27koa, toki ogasunek transferentzia arrunten eta beste laguntza batzuen kontzeptuetan Nafarroako tributuetan duten parte-hartzearen funtsaren zenbatekoa eta banaketa ezartzen dituena 2020. urterako.
* 20/2020 Foru Legea, abenduaren 29koa, 2021erako Nafarroako Aurrekontu Orokorrei buruzkoa.
* Irailaren 21eko 270/1998 Foru Dekretua, irailaren 23ko 234/2015 Foru Dekretua, eta irailaren 21eko 272/1998 eta 273/1998 foru dekretuak, aurrekontuari eta gastu publikoari buruzkoa, aurrekontu egiturari buruzkoa, eta Nafarroako Toki Administrazioarentzat Kontabilitate Orokorreko Instrukzio Orokorra eta Kontabilitate Erraztua onestekoak, hurrenez hurren.

**c) Aurrekontu egonkortasuna eta finantza iraunkortasuna**

* 2/2012 Lege Organikoa, apirilaren 27koa, aurrekontu-egonkortasunari eta finantza-iraunkortasunari buruzkoa.
* 9/2013 Lege Organikoa, abenduaren 20koa, sektore publikoan merkataritza-zorra kontrolatzeari buruzkoa.
* 6/2015 Lege Organikoa, ekainaren 12koa, honako hauek aldatzekoa: Autonomia-erkidegoak Finantzatzeari buruzko irailaren 22ko 8/1980 Lege Organikoa eta Aurrekontu-egonkortasunari eta Finantza-iraunkortasunari buruzko apirilaren 27ko 2/2012 Lege Organikoa.
* 3/2004 Legea, abenduaren 29koa, neurriak ezartzen dituena merkataritza-eragiketetako berankortasunaren aurka.
* 25/2013 Legea, abenduaren 27koa, Sektore publikoan faktura elektronikoa bultzatzeari eta fakturen kontabilitate-erregistroa sortzeari buruzkoa.
* 27/2013 Legea, abenduaren 27koa, Toki Administrazioaren Arrazionalizazio eta Iraunkortasunari buruzkoa.
* 8/2013 Errege Lege Dekretua, ekainaren 28koa, administrazio publikoen berankortasunaren aurkako presako neurriei eta finantza-arazoak dituzten toki-entitateei laguntzeari buruzkoa.
* 17/2014 Errege Lege Dekretua, abenduaren 26koa, autonomia-erkidegoen eta toki-entitateen finantza-iraunkortasunerako neurriei eta bestelako neurri ekonomikoei buruzkoa.
* 10/2019 Errege Lege Dekretua, martxoaren 29koa, zeinaren bidez, batetik, 2019rako luzatzen baita finantzen aldetik jasangarriak diren inbertsioetarako autonomia-erkidegoen eta toki-entitateen superabitaren xedea eta, bestetik, beste neurri batzuk hartzen baitira toki-entitateetan gaikuntza nazionala duten langileen eginkizunari dagokionez.
* HAP/2105/2012 Agindua, urriaren 1ekoa, Aurrekontu Egonkortasunari eta Finantza Iraunkortasunari buruzko apirilaren 27ko 2/2012 Lege Organikoan informazioa emateko aurreikusitako betebeharrak garatzekoa.
* 2017ko uztailaren 4ko Ebazpena, Altxorraren eta Finantza Politikaren Idazkaritza Nagusiarena, zeinaren bidez definitzen baita zorpetze-eragiketei eta autonomia-erkidegoetatik eta toki-entitateetatik heldutakoei aplikatzekoa zaien zuhurtasun finantzarioa.
* 27/2012 Foru Legea, abenduaren 28koa, zeinaren bidez Nafarroako Foru Komunitatean neurriak hartzen baitira aurrekontu-oreka bermatzeko eta lehiakortasuna sustatzeko.

**d) Kontratazio administratiboa**

* 6/2006 Foru Legea, ekainaren 9koa, kontratu publikoei buruzkoa (2/2018 Foru Legeak indarra hartu zuen egunean jada administrazio klausula partikularren edo baldintza arautzaileen agiriak onetsita zeuzkaten kontratuetarako).
* 2/2018 Foru Legea, apirilaren 13koa, kontratu publikoei buruzkoa.

**e) Langileak**

* 11/2020 Legea, abenduaren 30ekoa, Estatuaren 2021erako Aurrekontu Orokorrei buruzkoa.
* 2/2015 Legegintzako Errege Dekretua, urriaren 23koa, Langileen Estatutuaren Legearen testu bategina onesten duena.
* 4/2015 Errege Lege-dekretua, martxoaren 22koa, lan arloan enplegurako lanbide heziketaren sistema presaz erreformatzekoa.
* 23/2018 Foru Legea, azaroaren 19koa, Nafarroako Poliziei buruzkoa.
* 251/1993 Legegintzako Foru Dekretua, abuztuaren 30ekoa, Nafarroako Administrazio Publikoen zerbitzuko Langileen Estatutuaren testu bategina onesten duena, bai eta hura garatzeko xedapenak ere.
* 10/2020 Foru Lege-dekretua, irailaren 16koa, zeinaren bidez neurri batzuk onesten baitira Nafarroako Foru Komunitateko Administrazioaren eta haren erakunde autonomoen zerbitzuko langileen arlokoak.
* 158/1984 Foru Dekretua, uztailaren 4koa, Nafarroako Administrazio Publikoen zerbitzuko langileen ordainsariei buruzko behin-behineko Erregelamendua onesten duena.
* 113/1985 Foru Dekretua, ekainaren 5ekoa, Nafarroako administrazio publikoetan sartzeari buruzko erregelamendua onesten duena.
* 215/1985 Foru Dekretua, azaroaren 6koa, Nafarroako Administrazio Publikoetako lanpostuak betetzeko erregelamendua onesten duena
* 11/2009 Foru Dekretua, otsailaren 9koa, Nafarroako Administrazio Publikoetako funtzionarioen opor, lizentzia eta baimenen erregelamendua onesten duena.

**f) Dirulaguntzak**

* 38/2003 Lege Orokorra, azaroaren 17koa, Dirulaguntzei buruzkoa.
* 887/2006 Errege Dekretua, uztailaren 21ekoa, Dirulaguntzei buruzko azaroaren 17ko 38/2003 Lege Orokorraren Erregelamendua onesten duena.

**g) Hirigintza, ingurumena, energia eta beste arlo batzuk**

* 7/2003 Foru Legea, otsailaren 14koa, Nafarroako turismoari buruzkoa.
* 8/2005 Foru Legea, uztailaren 1ekoa, Nafarroako babes zibilari eta larrialdien kudeaketari buruzkoa.
* 13/2017 Foru Legea, azaroaren 16koa, Osasunaren eta Gizarte Zerbitzuen arloetako itun sozialak arautzen dituena.
* 14/2018 Foru Legea, ekainaren 18koa, Hondakinei eta haien Fiskalitateari buruzkoa.
* 17/2020 Foru Legea, abenduaren 16koa, ingurumenean eragina duten jarduerak arautzen dituena.
* 18/2020 Foru Legea, abenduaren 16koa, enpresen sustraitzearen aldeko eta enpresen deslokalizazioaren aurkako neurriei buruzkoa..
* 1/2017 Legegintzako Foru Dekretua, uztailaren 26koa, Lurraldearen Antolamenduari eta Hirigintzari buruzko Foru Legearen testu bategina onesten duena.
* 48/2020 Foru Dekretua, uztailaren 15ekoa, zeinaren bidez arautzen baitira oinarrizko gizarte zerbitzuen oinarrizko programak eta finantzaketa sistema.

**h) COVID-19 araudia**

* 8/2020 Errege Lege-dekretua, martxoaren 17koa, COVID-19aren inpaktu ekonomiko eta sozialari aurre egiteko presako neurri bereziei buruzkoa.
* 11/2020 Errege Lege-dekretua, martxoaren 31koa, COVID-19ari aurre egiteko arlo sozial eta ekonomikoan premiazko neurri osagarriak ezartzen dituena.
* 23/2020 Errege Lege-dekretua, ekainaren 23koa, ekonomia biziberritzeko neurriak onesten dituena energiaren arloan eta beste arlo batzuetan.
* Diputatuen Kongresuaren Erabakia, 2020ko urriaren 20koa, zeinaren bidez aitortzen baita badela ezohiko larrialdi egoera bat, 2020an eta 2021ean arau fiskalak aldi baterako etetea justifikatzen duena.
* 6/2020 Foru Legea, apirilaren 6koa, premiazko neurriak onesten dituena COVID-19aren osasun krisiak eragindako inpaktuari aurre egiteko.
* 7/2020 Foru Legea, apirilaren 6koa, premiazko neurriak onesten dituena COVID-19aren osasun krisiak eragindako inpaktuari aurre egiteko.
* 13/2020 Foru Legea, uztailaren 1ekoa, 25 milioi euroko aparteko kreditu bat eman, arautu eta banatzekoa, Nafarroako Toki Ogasunen parte-hartzearen funtsaren kargura, COVID-19ak eragindako osasun publikoko arrazoiak direla-eta hartu behar izan diren ohiz kanpoko neurri urgenteengatik toki-entitateek dituzten beharrei erantzuteko.
* 5/2020 Foru Lege-dekretua, maiatzaren 20koa, premiazko neurriak onesten dituena koronabirusaren (COVID-19a) osasun krisiak eragindako inpaktuari aurre egiteko.
* Nafarroako Foru Komunitateko lehendakariaren Foru Dekretuak, SARS-COV-2 birusak eragindako infekzioen hedapena geldiarazteko prebentzio neurriei buruzkoak: 2/2021 (urtarrilaren 13koa), 3/2021 (urtarrilaren 13koa), 6/2021 (otsailaren 9koa), 7/2021 (otsailaren 23koa), 8/2021 (martxoaren 9koa), 9/2021 (martxoaren 12koa), 10/2021 (martxoaren 23koa), 11/2021 (martxoaren 25ekoa).

**i) Europako ‘Next generation EU’ funtsak**

* 36/2020 Errege Lege-dekretua, abenduaren 30ekoa, premiazko neurriak onesten dituena Administrazio Publikoa modernizatzeko eta Suspertze, Eraldatze eta Erresilientzia Plana gauzatzeko.
* 4/2021 Foru Lege Dekretua, apirilaren 14koa, zeinaren bidez premiazko neurriak onesten baitira Suspertzerako Europako Bitartekoetatik heltzen diren funtsen bidez finantzatzen ahal diren jarduketak kudeatzeko eta betetzeko.
* HFP/1030/2021 Agindua, irailaren 29koa, Suspertze, Eraldatze eta Erresilientzia Plana kudeatzeko sistema taxutzen duena.

**j) Toki-entitate bakoitzaren araubidea**

* Toki-entitateen aurrekontuen exekuzio oinarriak, 2021erako.
* Tasa eta prezio publikoak arautzen dituzten ordenantzak eta erabakiak.
* Berariazko hitzarmen kolektiboak.

II. eranskina. Nafarroako toki sektore publikoaren finantza egoera 2021ean

1. Nafarroako toki sektore publikoaren 2021eko finantza egoerari buruzko txostena egiten hasi zen eguna. [↑](#footnote-ref-1)
2. Txosten hau egin den egunean, Bijuestxirringua SL (Irunberriko Gizarte Zerbitzuen Mankomunitatekoa), Irati Basoa SL (Zaraitzuko Ibaxaren Batzordekoa) eta Irati Orreaga SL (Aezkoa ibarrekoa) sozietateek ez dute beren kontuak eman. Sakanako Garapen Agentzia SLk (Sakanako Mankomunitatearen mendekoa) osatu gabe bidali ditu. [↑](#footnote-ref-2)
3. Sozietate publikoak bateratu gabeko datuak. [↑](#footnote-ref-3)
4. Denak bideratu dira udaletara hiri garraioaren defizit erantsiari dagokiona izan ezik, horrek mankomunitateak ere hartzen baitzituen. [↑](#footnote-ref-4)
5. Udalaren eta haren EEAAen datu bateratuak. [↑](#footnote-ref-5)
6. 2022rako arau fiskalak etetea. [↑](#footnote-ref-6)